2019: Kontxa 2.a\n2019: Liga 1.a (TKE Liga)\n2020 TKE Ligan\n8.1 Kontxako Bandera\n8.2 Emakumezkoen Traineru Liga\n8.4 Gainontzeko banderak\nMende berria bikain hasi zuen, izan ere 1901ean lortu baitzuen Oriok Kontxako Estropadatan lehen garaipena. 1909 eta 1910an ere txapeldun gelditu zen eta 1911ean bigarren. Urte haietan ez zen urtero jokatzen Kontxa, eta beraz izandako ekitaldien erdietan nagusitu zela esan daiteke. Patroia Manuel Olaizola zuen Oriok, eta beronekin 1916 eta 1919ko ekitaldiak ere irabazi zituen.\nOrdutik aurrera arraun klubek Orioren bidea jarraitu zuten eta teknika eta entrenamenduetan aldaketa handiak izan ziren. "Altxerri" handiaren azken garaipena 1983ko Kontxa izan zen. Hamarkada istilutsua izan zen oriotarrentzat, 1983an Kontxako sailkapen estropadak tranpa egitea salatu eta Klub indartsuek boikota egin zioten Oriori, eta beraz bost traineruren artean jokaturiko banderaz jabetu zen. 1986an ere istilu berriak izan ziren Euskadiko Federazio sortu berriarekin, ondorioz ezin izan zuen Euskal herrian jokaturiko estropadetan parte hartu, eta hiru estropada bakarrik jokatu zituen, Espainiako Txapelketa eta Conde de Fenosa Bandera irabaziz.\nIstilu hauen eraginez hurrengo urteetan emaitza kaskarrak eskuratu zituen Oriok.\nKantabriar klubak diruz indartu eta Kantauri osoko klubek parte hartzen duten TKE Ligaren sorrerak baldintzatu du azken garaia. Oriok etxeko jendearen aldeko apustua egin du eta emaitza onak izan ditu, tartean 2000 eta 2007ko Kontxako Banderak. Ez du ordea liga irabaztea lortu.\nZikloa amaitua zela eta, 2016an entrenatzaile aldaketa egin zuen eta gazteekin lan egiteko asmoarekin ekin zion denboraldiari, baina espero baino maila baxuagoa eman du eta Ligan ohorezko txandatik kanpora ibili da.\n2017an ziklo berri bati eman zion hasiera. Urdaibaitik Jon Salsamendi entrenatzaile oriotarra eta Gorka Aranberri patroi zarauztarra fitxatu zituen. Ligan hirugarren egin bazuen ere Kontxako Bandera irabazi zuen, bai eta Zarauzko Ikurrina ere. Esan liteke urte honetan Kontxako bi bandera eskuratu zituela, bata bulegotan berreskuratu zuena (1939koa) eta bestea aurten uretan irabazitakoa. Lehenengo aldia izan zen gainera bigarren jardunaldian erremontatuz Kontxako Bandera irabazten zuena. 2019ko denboraldia bikaina izan da, aurreneko TKE Liga irabazi du eta Kontxako Banderan bigarren egin du.\nNadeth Agirre (1): 2019.\nSailkatua (41): 1972, 1973, 1974, 1975, 1976, 1977, 1978, 1979, 1980, 1982, 1983, 1984, 1987, 1989, 1991, 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2013, 2014, 2015, 2016, 2017, 2018 eta 2019.\nIrabazitako estropadak (2019 barne): 47\nBigarrena (10): 1944, 1947, 1967, 1979, 1983, 1984, 1992, 1996, 2013 eta 2015.\nZarauzko Promozio estropada (1): 2012.\nGetxoko Bandera (6): 1991, 1992, 1993, 1997, 2001 eta 2007.\nEuskadiko Batel Txapelketa (8): 1991, 1993, 1994, 1995, 1996, 1997, 2005 eta 2007.\n2019: Liga 1.a (KAE 2 Ligan), igo da\nLigak eratzearekin batera Orio-B taldea sortu da eta KAE Ligan aritu da. 2008an hasi zuen ibilbidea KAE 2. mailan. Urte hartan estropada guztietan bigarren egin zuen Astilleroren atzetik eta KAE 1. mailara igo zen. 2011an 2. mailara jaitsiarazi zuten Oriok TKE maila galdu zuelako, hala ere bigarren egin eta play-offa jokatu ondoren mailaz igo da. 2013an hainbat arraunlarik Orioren talde haundian egin zuten arraun eta sufritu ondoren mantentzea lortu zuen. Hurrengo urteetan arazo handirik gabe eutsi zion mailari baina 2017an jeitsiera play-offak jokatu zituen eta KAE 2 Ligara jeitsi zen. 2019an KAE 2 Ligako txapelduna izan da eta mailaz igoko du.\n2019: Kontxa 1.a\n2019: Liga 1.a (Euskotren Liga)\n2020 Euskotren Ligan\n2010ean emakumezkoen trainerua atera zuen eta jadanik bost denboraldi egin ditu uretan. Nadeth Agirre da patroia eta 2013 denboraldian Euskotren Ligarako sailkatu zen eta laugarren amaitu zuen. 2014an sailkapen estropadan 5. egin eta ez du Ligan sartzea lortu. Gipuzkoako Ligan laugarrena izan da.\nLehenengo denboraldian Kontxako Banderara sailkatzear egon zen, bosgarren egin baitzuen sailkatze estropadan. 2011an eta 2012an aldiz seigarrena izan zen. Azkenean 2014an lortu du Kontxako Banderarako sailkatzea.\n2019 urtean denboraldi bikaina ari da osatzen. Liga Nagusia irabazi du, eta bertako estropada guztiak, bat izan ezik. Gipuzkoa eta Euskadiko txapelketak ere eskuratu ditu. Denboraldia bukatzeko aurreneko Kontxako Bandera ere eskuratu du, nagusitasun handiz gainera.\nSailkapen estropada (1): 2019.\nSailkatua (6): 2014, 2015, 2016, 2017, 2018, 2019.\nBigarrena (2): 2015, 2018.\nGipuzkoako Txapelketa (1): 2019.\nHandiak Zarauzko Ikurrina (1): 2019.\nEtxekoak Orioko Bandera (1): 2019.\nBidasoako Traineru Jaitsiera (2): 2016, 2019.\nHondarribiako Bandera (1): 2019.\nIsuntzaren Bandera (2): 2017, 2019\nGalizian Coruña Hiriko Bandera (1): 2019.\nAzken aldaketa 8 martxoa 2020(e)an, 20:32(e)tan


Berrituta inauguratu dute Basotxo taberna zerbitzu hobea emateko - Aretxabaleta - Goiena.eus\nBerrituta inauguratu dute Basotxo taberna zerbitzu hobea emateko\nMirari Altube 2010-05-20 11:57\nAtzo, hilak 19, inauguratu zuten Basotxo erretiratuen egoitzako taberna hainbat egunetan itxita egon ostean. Berrikuntza lantxo batzuk egin dizkiote egun horietan eta orain ordutegi zabalagoa izango du eta zerbitzu hobea eskaini.\nTabernako argiteria eta kafetera aldatu dituzte itxita egon den egunotan, ordenagailua jarri eta sukalde barruko aldaketak egin langileen lana errazteko. Hori guztia egindakoan inauguratu dute –aurreskuarekin eta zinta moztuta– eta bertan izan ziren Inaxio Garro alkatearekin batera Jaurlaritzako Gizarteratze Programako arduradun Pedro Sanchez eta bazterketa jasateko arriskuan dauden herritarren gizarteratzean lan egiten duten hainbat kide. Ekitaldia aprobetxatu zuen Udalak azken 23 urteotan Basotxo tabernaren ardura izan duen Mari Jose Etxebarriarteuni eskerrak eman eta lore sorta eskaintzeko.\nPintxoak eta ogitartekoak\nDagoeneko 25 urte baino gehiago ditu Basotxo erretiratuen egoitzako tabernak. Lehenengo Mitarte plazan izan zuen egoitza eta azken 22 urteotan Errekabarren kalean. Etxebarriarteun familiak izan du horren ardura orain arte, baina aurtengo martxoan Udalak erabaki zuen Durangoko Txukunberri Osoko Zerbitzuak enpresari ematea taberna biziberritu eta indartzeko asmoarekin.\nHori horrela, lehengo langilearekin batera beste lau daude orain tabernaren eta garbitasunaren arduradun; guztiak langabezian zeuden aretxabaletarrak. Zerbitzu hobea emateko asmoarekin ordutegia luzatu dute: aste egunetan, 11:00-21:00 eta aste bukaeratan, 10:30-22:30. Gainera, edatekoa bakarrik ez, jatekoa ere egongo da hemendik aurrera; batetik, pintxoak eta bestetik, ogitartekoak, pizzak… bazkari edo afaritarako.\nIzan ere, gogorarazi gura dute erretiratuendako bakarrik ez dela taberna: "Egia da erretiratuei beste prezio bat egiten diete, baina edonor etor daiteke, eta oso prezio onak dituzte. Gainera, mahaiak eta aulkiak jarriko dituzte kanpoan", dio Mirari Aiastui Gizarte Zerbitzuetako langileak. Era berean erretiratuen elkarteko kideek jakinarazi dute dagoeneko igartzen direla tabernan egiten hasi diren hobekuntzak.


kritiken hemeroteka » Martutene\n« Heldu bilakatzea | Ukabilean eramateko »\nMartutene Mikel H. Abaitua / Berria, 2012-07-08\nDonostiako Martutene auzoak leku berezia izan du euskal gatazkaren historian. Hainbat ETAkide eta ENAMkide egon dira bertako kartzelan preso. Handik ihes egin zuen 1985ean Joseba Sarrionandia idazleak Imanol kantariaren bozgorailuetan ezkutatuta. Zenbait urte geroago, 1990ean, ETAk hango presoen irakaslea hil zuen eta 1993an bertako psikologoari ere kendu zion bizia (paradoxikoki euskal presoak Euskal Herrira gerturatzeko hainbat lan egin zuen ELAko sindikalista hari).\nMartutene da, halaber, Ramon Saizarbitoriaren azken eleberriaren izenburua, baina ez da euskal gatazka, ordea, bere gai nagusia, askotan agertzen den arren. Hain zuzen ere, zaila egiten da esatea zein den gai nagusia liburu mardul honetan, bere ugaritasuna ikusita. Autoreak aurkezpenean erruarena aipatu zuen, eta bere aurkezleak jelosiarena. Egia da, gai horiek hor daude, hala nola medikuei buruzko begirada kritikoa, literatura (eta bereziki Max Frischen obra orokorki eta Montauk nobela partikularki, Martutene bezala M letraz hasten dena ez halabeharrez), Euskal Herriaren historia eta kultura, 68ko belaunaldia, oraingo gizarteari buruzko gogoetak… Baina gai guztietatik garrantzitsuenak maitasuna eta sexualitatea dira ziur aski (heteroa beti Saizarbitoriaren istorioetan).\nEzin da Martutene irakurri donostiar idazle honen aurreko liburuak behin eta berriro gogoratu gabe. Etengabe agertzen dira bere betiko obsesioak eta kezkak, hala nola betidanik laudatu duen literatura modernoa ere. Lehenengo obratik hasita.\nEgunero hasten delako nobelan bezala, honetan ere bi plano nagusi txandakatzen dira etengabe, baina Martutene-n bien arteko erlazio eta lotura lehen unetik da agerikoa, hartan ez bezala. Bi nobeletan orainaldi gramatikaletik narratuta dago gehiena. Bi planoetako bat Julia itzultzailearen pertsonaian fokalizatuta dago (eta bere bikotea den Martin idazlearenean), eta bestea Abaitua ginekologoarenean (eta bere bikotea den Pilar medikuarenean). Bietan agertzen da neska gazte eder bat protagonista paperean (esan nahi baita azken nobelako bi planoetan, eta baita bi nobeletan ere), Lynn izeneko soziologo estatubatuarra Martutene-n. Lehen nobelan bezala azkenekoan ere pertsonaiei ematen zaien tratamenduak urrundu egiten ditu biak Nouveau Roman garbitik, biek nobela modernoaren ezaugarriak dituzten arren, edo hobeto esanda, modernistarenak, zentzu anglosaxoian, ez hispanikoan.\nGinekologoak ere agertzen dira bietan, baina diferentzia esanguratsu batekin, lehen nobelan ginekologi operazio garrantzitsuena abortatzea den bitartean (omega), azkenekoan jaiotza izango da (alfa). Horregatik, eta ez halabeharrez, Martutenen ez dugu aurkituko aurreko liburuetan bezain nabarmenki bere obra ia guztian zehar obsesiboki agertzen den heriotzaren gai existentzialista (agertzen den arren, baina Martinek idazten duen liburuan hain zuzen ere, bigarren maila narratibo batean, keinu bat balitz bezala). Saizarbitoriaren ia obra osoan dagoen begirada tragikoa desagertu egin da bere azken bi liburuetan.\nSaizarbitoriaren nobelagintza bi etapa nagusitan banatu ohi dugu, kronologikoki bien artean hemeretzi urteko tarte luzea dagoelako, nahiz eta bigarren etapako lehen eleberriak (Hamaika pauso) hanka bat eduki lehenengoan eta beste bat bigarrenean narratzeko moduari begiratuz gero. Lehen etapan Euskal Herriaren historia eta giro soziopolitikoa agertzen diren arren (gerra zibila, diktadura frankista, estatuaren indarkeria, borroka armatua…), eta gizon-emakumeen arteko maitasun eta sexu harremanak aztertzen badira ere, askoz garrantzitsuagoak izango dira bigarren etapan (non maitasuna infidelitate bihurtzen den oso maiz). Martutene-n, gainera, bikote baten gorabeherak ez, baizik eta birenak agertzen dira, edo hobeto esanda, hirurenak, Harri irakasleak duen garrantzia ahaztuko ez badugu. Baina nobela honetan euskal gatazka gai nagusia ez izan arren, askotan oso presente badago ere (musikako baxu etengabe bat bezala), garrantzitsuagoa da Euskal Herria bera, bere kultura, bere berezitasunak, munduan aipatua izateko modua, hala nola bere hizkuntza eta ohitura soziologikoak. Esan genezake nobelako narratzailea ez ezik autore enpirikoa bera ere Euskal Herriarekiko maitasunak larriki zaurituta dagoela. Nahita eginda ez badago ere, oso baliagarria izango da Lynn neska gazte soziologo amerikarra itzulpenetarako, berari Euskal Herriko gauza guztiak esplikatu behar zaizkiolako, eta bide batez, irakurle guztiei, eta hori bitarteko garrantzitsua izango da nobela hau erdara ezberdinetan irakurriko dutenentzat.\nGeure burua, Euskal Herria eta giza harremanak hobeto ulertzen asko laguntzen duen nobela bikaina da Martutene, bere argumentu itzuli-mitzuli, suspense eta ustekabe guztiekin.


XVI. mendetik datorren ohiturari jarraipena emanez 30 bat kofrade elkartu ziren urteroko ekitaldirako - Elgeta - Goiena.eus\nXVI. mendetik datorren ohiturari jarraipena emanez 30 bat kofrade elkartu ziren urteroko ekitaldirako\nLarraitz Zeberio Lekuona 2008-01-21 21:07\nDomekan egin zuten urteroko ekitaldia Elgetako Nobleen San Sebastian Kofradiako kideek. Kontuak kitatu, meza entzun eta bazkaria egin zuten. Errege Katolikoen garaitik datorren kofradia da, lurrak defenditzeko egina.\nAurten domekarekin jausi da urtarrilaren 20a eta kofrade asko batu dira urteroko ekitaldirako. 12:00etan elkartu ziren gehienak Elgetako elizan. Hildako kofradeen omenezko meza entzun ostean parrokiako sakristian bildu ziren urteko kontuak kitatzeko. "Kofrade bakoitzak meza bat ordaindu behar du", azaldu du gaur egun idazkari lanak egiten dituen Juan Ramon Irazabal kofradeak. "Elgetan hiru talde daude; Elgeta, Ubera eta Angiozar. Guk Uberakoekin batera egiten dugu ospakizuna. Angiozar auzokoek euren aldetik egiten dute".\nSorrerako liburua, 1584koa\nElgetako kofradia noiz sortua den ez daki inork zehatz-mehatz. Udaletxeko txoko batean aurkitzen da sorrerako liburua, baina nahiko hondatuta dago eta ez da erraza bertan jasotzen direnak ulertzea. Liburua 1584. urtekoa da eta 1828. urtera arteko aktak jasotzen ditu. "Kofradia, antza denez, lurrak defenditzeko lur jabeek edo nobleek sortutakoa elkartea da", azaldu du Irazabalek. "Lur horiek defenditzeko Errege Katolikoek armak edukitzeko emandako baimenarekin sortu zen kofradia. Horregatik agertzen da euren ikurra liburu hasieran".\nGarai bateko Maala ospitalea eraikitzeko egindako ordainketak ere liburuan agertzen dira. Egungo kofradeak hasierako kofrade horien oinordekoak dira eta emango diote jarraipena.


Hiru bilera egin ziren azaroan zehar Leitza Kontsumituz prozesuan. Lehena urte batez landu zen diagnostikoa aurkeztu eta osatzeko eta gainontzeko biak ekintza plana diseinatzeko. Parte hartze handia izan da bilera guztietan, 50 pertsona bataz beste saio bakoitzean. Bilera hauek dinamizatzeko Udalak Aztiker enpresa kontratatu zuen.\nEsan beharra dago, urte guztian egin den lanketak (inkesta, elkarrizketa…) eta Leitza Kontsumituz prozesuak, oraindik lan asko egiteko dagoen arren, sentsibilizaziorako bide garrantzitsua izan dela. Bertako elikadura eta ekonomiaz eta lehen sektorearen egoera eta baserritarren lanaren balioa azaleratzeko balio izan duela.\nBertako produktuaren kontsumo, ekoizpen eta salmenta bultzatzeko ideia ugari atera ziren Leitza Kontsumituz prozesuaren saio guztietan. Apustu hau aurrera eramateko korapilo eta arazoak identifikatu eta berauen inguruan hausnartzeko aukera ere egon zen. Baina, lehentasunak adostu eta ordenatzea izan da Leitza Kontsumituz prozesuaren erronkarik handiena.\nHoriek horrela, bi urterako plana diseinatu da (2017-2019). Hurrengo urteetarako honako ildoak landuko dituzte Leitza eta Areson bertako kontsumoa bultzatu eta lehen sektorea bizkortzeko:\nLan guzti hauek pixka bat ordenatu eta kronograma batean jasotzen ari da orain Bertatik Bertara lan taldea. Barruko lanak amaituta, bilera ireki batean aurkeztuko da plangintza osoa eta 2018 urterako ekimenen kronograma. Leitza Kontsumituz prozesuan parte hartu dutenekin plangintza elkarbanatu eta ixtea izanen da bilera horren helburu nagusia.\nBehin oinarriak jarri eta lan-ildoak zehazturik, ildo horiek aurrera eramateko auzolana eta parte hartzea bultzatu nahi da beste behin ere. Herritarrei, bakoitza erosoen lan egin dezakeen taldean aritzeko gonbidapena luzatu du. Horren aurretik aurkezpen ireki bat egingo du urtarrilean.\nIzan ere, taldeak uste du bertako produktuen ekoizpenak eta salmentak ez dizkiola soilik onurak baserritar edo ekoizleari ekartzen,herri osoari baizik. Baserritarrak, nekazari zein abeltzainak dira orain arte elikatu izan gaituztenak, mendiak garbi mantendu dituztenak eta ezinbestekoak izan dira Leitza bezalako arnas gune garbi eta berde bat izateko orduan.\nLEITZA KONTSUMITUZ EKIMEN PLANAweb-1.jpg


Camerata ad hoc Carmen Linaresekin - Donostia Kultura\nCamerata ad hoc Carmen Linaresekin\tMusika\nClassic\tVictoria Eugenia Antzokia\nNon da\t2012 Eka 30\n40, 32, 22 EUR\tSarrerak erosi\nEmanaldia espaniar musika herrikoiean (garaikide zein antzinakoan) oinarritzen da. Federico García Lorca-k herri-doinuen artetik jasoak ditugu abesti hauetako batzu. Idazlearen joran musikologoak eta haren berezko sentierak bultzatu zuten andaluziar leloen bilketara. Emanaldiko lehen jokaldia Carmen Linaresen ahots paregabeak segurtatzen du benetako doinu flamenkoen bitartez. Hunkipenak, herriaren zirradak ez die, seguru, cantaora bikain horri kale egingo.\nCamerata ad hoc ez da musikari berberatako taldea: musika bizitzeko eta ulertzeko jokaera da. Entzulego zein musikajoleentzat bilera bakoitza (dela entsegua, dela emanaldia), gozamen hutsa bilaka dadin asmoa dugu haren bereizgarrietako bat. Musikajole ezagun eta ezagunkizun diratekeenen gomita da beste bat; bai eta haientzako jatorrizko partiturak edota haien moldaketa bereziak ere. Carmen Linares dugu aldi honetan gomitatua. Julio Blasco, berriz, Camerataren zuzendaria. Bada, haren jatorrizko zenbait obra eta ad hoc idatzi herriabesti batzu (talde honetarako bereiziki moldatuak) ditugu egitarauan.\nKolaboratzailea: Asociación de Cultura Musical de San Sebastián


Home > Produktuak > LED hazteko argia > Spyder LED hazteko argia > 600 Watt LED Grow Light With Full Spectrum\nModel:S-6 BAR-M SERIE EREDUA\n600 watt-eko LED argia hazten den espektro osoa da, efizientzia handiko LEDa, cannabisaren eta argi maila altua behar duten beste laboreen maila anitzeko edo bakarreko laborantzarako diseinatua. Eguzkiaren antzeko espektro osoko LEDak eta LED kontrolatzaile ezagunak hartzen ditu bere iraupena bermatzeko. ETL zerrendatuta dago eta Amerikako zein Europako merkaturako pentsatuta dago. Zure kontsulta asko eskertuko da.\nProduct name: 600 watt-eko LED argia hazten da espektro osoz Light distribution: 120 °\nEredua: LION-GL600WMS4-06SD-0101 Thermal management: Pasiboa\nLanpararen tamaina: 1084*1110*128MM Max. ambient temp.: 45 ° C\nArgi iturria: LED Function: 0-10V Knob dimming\nLED marka: Epistar Etxebizitzaren kolorea: Zilarra\nSpectrum: Espektro osoa Materiala: Ikasle ohia\nAC input power: 600W @277V IP kalifikazioa: Kokapen hezea\nAmperajea: 2.17A @ 277V Bizitza: >35000 hours\nLED kontrolatzaile marka: 3*200W Sosen1 N. W.: 12 kg\nPPF efficacy: 2,5 µmol / J Bermea: 3 years\nPPF: 1500 µmol / s Packing size: L115 * W28 * H22cm\nCoverage: 5ft * 5ft at flowering Aplikazio: Greenhouse, indoor, vertical farming\n1: Gidariaren markari buruzko beste baldintza bat baduzu, kontsultatu gure salmenta-ordezkariarekin.\n600 watt-eko LED argia hazten da espektro osoz, goi-argiztapeneko irtenbide bat da aplikazio komertzialetarako, landareen hazkuntzako fase guztietarako aproposa. Oso erabilia da berotegietan, barruko ustiategietan eta baita etxeko mahastizainentzat ere.\nEtengabeko arreta eskaintzen diogu LED hazteko argien kalitateari. Sarrerako lehengai guztiak ekoizpenaren aurretik% 100ean egiaztatuko dira, lehenengo lagina masa ekoizpenaren aurretik egin, egiaztatu eta probatu behar da eta zahartze probaren aurretik,% 100eko egiaztapenarekin jarraituko dugu. Espektro osoko 600 W-ko LED argiak gutxienez 8 ordu zahartuko dira 500 aldiz aktibatuta / itzalita dauden probekin, eta% 100eko azken ikuskapena egingo dugu paketatu eta bidali aurretik, zero akatsa izan dadin.\n(6) Izakin batzuk Amerikan eta Kanadan gordeko dira tokiko entrega azkarragoa lortzeko.\nEspektro osoko 600 W-ko LED argiaren berme epea 3 urtekoa da. Berme-aldian lagin-eskaera akastunak izanez gero (2 pieza baino gutxiago), ordezko bezain laster emango dizugu eta akats masiboetarako, ordezko produktuak ados jarritako hurrengo sortan bidaliko ditugu.\n600 watt-eko LED argia hazten da espektro osoz, material astunekin ondo josia dago, garraiatzean gastatu edo hautsi ez dadin. Eskaera txikiak edo laginetarako, Express zerbitzua UPS, FedEx edo DHLren bidez gomendatzen dugu; Eskaera handiei dagokienez, itsas garraioa hobe da.\n6. 600 watt-eko LED ohiko galderak espektro osoz hazten dira\n% 30 ekoizpenerako gordailu gisa, gainerako ordainketa entregatu aurretik ordainduko da.\nT / T, PayPal eta Western Union hobetsi dira, eskudirua, L / C, D / P edo bestelako ordainketa moduak ere onartzen dira eskaeraren kantitatearen arabera.


Visseiche - Wikipedia, entziklopedia askea.\nLa Guerche-de-Bretagne, Arbrissel, Bais, Domalain, Marcillé-Robert, Rannée eta Retiers\n420 (%50.6) 403 (%48.6)\nVisseiche Bretainiako udalerri bat da. Administraiboki Frantziako Ille eta Vilaine departamenduan dago Bretainia eskualdean. 2013an 841 biztanle zituen.\n2007an udalerrian erroldatutako biztanleak 821 ziren. Familiak 312 ziren, horien artean 84 pertsona bakarrekoak ziren (24 bakarrik bizi ziren gizonak eta 60 bakarrik bizi ziren emakumeak), 88 seme-alabarik gabeko familiak ziren, 132 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 355 etxebizitza zeuden, 313 familiaren etxebizitza nagusia ziren, 15 bigarren erresidentzia ziren eta 27 hutsik zeuden. 341 etxeak ziren eta 13 apartamentuak ziren. 313 etxebizitza nagusietatik 243 bere jabearen bizilekua ziren, 69 alokairuan okupaturik zeuden eta 1 doan lagata zegoen; 27 etxek bi gela zituzten, 48 etxek hiru zituzten, 72 etxek lau zituzten eta 166 etxek bost zituzten. 258 etxebizitzek parking plaza bat zuten azpialdean. 142 etxetan auto bat zegoen eta 146 bi edo gehiago zeuden\nPopulazio piramidea de Visseiche el 2009 .\n2007an lan egiteko adina zuten pertsonak 520 ziren, horien artean 412 aktiboak ziren eta 108 inaktiboak ziren. 412 pertsona aktiboetatik 394 lanean zeuden (213 gizon eta 181 emakume) eta 18 langabezian zeuden (6 gizon eta 12 emakume). 108 pertsona inaktiboetatik 38 erretiraturik zeuden, 42 ikasten zeuden eta 28 "bestelako inaktibo" gisa sailkaturik zeuden.\n2009an Visseiche udalerrian 315 unitate fiskal zeuden, 837,5 pertsonek osaturik. Pertsona bakoitzeko diru-sarrera fiskalaren mediana 15.587€ zen.\n2007an zeuden 21 komertzioetatik, 4 eraikuntza enpresak ziren, 9 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 higiezinen enpresa zen, 2 zerbitzu enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Visseiche udalerrian 39 nekazaritza-ustiategi zeuden, 1.260 hektarea erabiltzen.\nLa Guerche-de-Bretagne (5,4km)\nRésumé statistique[Betiko hautsitako esteka] Datu estatistikoen laburpena de Visseiche udalerrirako INSEEn.\nÉvolution et structure de la population[Betiko hautsitako esteka] Datuen estatistikak de Visseiche udalerrirako INSEEn.\nBNF: 15257300r (data)


Metal Aroa euskal lurraldeetan: gizartea | Infogunea\nAverage: 3.5 (5940 votes)\nBaliteke gure artean Neolito-Metal Aroetan leinu, tribu edo antzeko giza taldetan antolatuta egotea. Leinuak edo tribuak giza talde antolatuak ziren, maiz leinu bereko kideen artean senidetza loturak ere izaten ziren. Leinu bat osatzen zuten pertsonen kopurua agian ez zen oso handia; hala ere, lurralde-eremu nahiko handiaren kontrola izan zezakeen. Erromatar garaiko leinuen lurraldea, esate baterako baskoiena, edo autrigoiena, Bizkaiko golkotik Ebro alderaino iristen zen, eta klima atlantikoko zein mediterraneoko eremuak biltzen zituen.\nGarai hartan Europa mendebaldeko eta erdialdeko hainbat giza talde hona iristeak (K.a. bigarren milurtekoa bukatzear), bertako biztanlerian eragin zuen, eta gizarte konplexuagoak sortu. Garai haiek, dirudienez, ez ziren oso baketsuak izan; izan ere, sortu ziren herrixka gehienak haranen arteko pasaguneak, zintzurrak edo estuguneak kontrolatzeko asmoz eraiki zituzten; garai hartako aztarnategien sakabanaketak argi uzten du biztanleak lurralde osoan barreiatuta zeudela. Euskal Herriko isurialde bietan aurkitu dira herrixkak.\nLurren jabetze prozesuak aurrera egin zuen eta gatazka-motibo bilakatu. Zenbat eta lur eta abere gehiago eduki, orduan eta aberatsagoa eta boteretsuagoa izango zen lur-jabea. La Hoya herrixkan zeuden hainbat eratako etxeek adierazten dute bazela gizartean nolabaiteko mailaketa bat.\nGarai haietako herrixkak harresiz inguratuta agertzen dira, gehienak haranen arteko pasaguneak, zintzurrak edo estuguneak kontrolatzeko asmoz eraiki zituzten; erraz defendatzeko asmoarekin eraiki ziren, erliebegunerik aproposenak hobesten baitzituzten harresi egokiak altxatzeko. Horretarako, harria, lurra eta zura erabiltzen zuten.\nArabako eta Nafarroako biztanleria, oro har, herrixka harresituetan bizi zen. Garaiera gutxiko muinoetan eraikitzen ziren herrixkak, ibaietatik eta iturburuetatik hurbil. Halakoetan, herrixken urbanismoan (kaleen egituran) nolabaiteko antolakuntza antzeman daiteke.\nEtxeak lurra sakonduz egiten ziren. Etxe mota horri ikertzaileek etxola-hondoa deitzen diote, bi oinplanori jarraituz eraiki zituzten: laukizuzenak edo antzekoak, eta zirkularrak (Araban, bakarrik).\nEtxe mota hori eraikitzeko, lehenik, zorua prestatzen zen. Horretarako lurra metro erdi inguru sakontzen zuten, eta lurra zapalduz trinkotasuna ematen zioten zoruari. Oinarrietarako harria erabili zuten. Hormak adar-bilbez egiten zituzten, maiz hurritz-adarrez, eta bilbe hori lurrez estaltzen zen, isolatzaile gisa nahiko eraginkorra zelako; hegoaldean adobea (lokatzez egindako adreiluak) ere erabiltzen zuten. Ertzetan zurezko zutoinak jartzen zituzten lurrean zuloetan zutik jarrita. Haien gainean teilatua jartzen zen, gehienetan lastozkoa, zurezko egitura batean eutsita. Lastozko teilatu hori nahikoa trinkoa izaten zen urari sartzen ez uzteko, baina kea iragazten uzten zuen; horregatik, etxolek ez zuten tximiniarik behar izaten.\nMaiz, oinplano laukizuzena zuten etxebizitzek barne-banaketa izan ohi zuten, eta etxe-barruak atseginago izateko asmoz, supazterrak (suaren inguruan jartzen ziren mahaiak), aulkiak eta beste hornidurak izaten zituzten. Labeak etxetik kanpo, pareta baten alboan, adobea erabiliz eraikitzen ziren. Gehienetan ez zen gelarik bereizten, txoko batean sua egoten zen janariak prestatzeko, beste batean lo egiteko oheak, beste batean janariak gordetzen ziren, etab.\nMetal Aroko eraikinetan metalezko piezak erabiltzen ziren, iltzeak, grapak eta errematxeak.\nBizitzeko etxeez gain, beste eraikin batzuk ere izaten ziren: biltegiak, kortak, zeramika edo beste zerbait lantzeko tokiak, etab.\nEtxeetan altzari eta objektu gutxi ziren garai hartan: zeramikazko ontziak, baita zurezko kaikuak eta edalontziak ere. Batzuetan elikagaiak ehotzeko barku formako esku-errotak ere izaten ziren.


EUSKAL LIGAK: Unamuno Baskoniaren aurka garaipena lortzetik gertu | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » EUSKAL LIGAK: Unamuno Baskoniaren aurka garaipena lortzetik gertu\nEUSKAL LIGAK: Unamuno Baskoniaren aurka garaipena lortzetik gertu\n(ARGAZKIA: Unamuno SK) 9. Jardunaldian, Bai Junior eta bai Kadeteen mailetan Unaumono Fundación 5+11 taldeari irabaztetik gertu egon zen baina ez zuen lortu. Tabirakok emakumezkoen Junior mailako multzoaren lidertzan jarraitzen du eta Emakumezkoen Kadeteen maila aurreneko garaipena lortu zuten.\nTabirako Baquek maila ikaragarria erakusten jarraitzen du. Multzoaren liderra da. Araskiri 47-55 irabazi zion. Matematikoki A1eko taldea da. Durangarren atzetik Gernika dago, 6 garaipen eta 3 porrotekin. Gernikarrek 60-56 irabazi zioten Ibaeta Easori. Donostiarrak hobeto kantxaratu ziren 14-19, 10. Minuturako. Gernikarrak urduri ikusten ziren. Josema Alcantararen jokalariek buelta emateko ardura hartu zuten eta markagailuan hurbiltzea lortu zuten 31-32. Easok gernikarrek faltekin izandako arazoez aprobetxatu ziren baina azken zatian Gernikarrek defentsan lan ona egin zuten eta garaipena lortu zuten.\nLoiola Indautxuk bere eboluzioa erakutsi zuten baina ez zen nahikoa izan Aranurri irabazteko 47-66.\nTabirakok 9.jardunaldiko maila honetako derbia irabazi zuen Ziorkontrol Getxosaskiren aurka 68-57. Honekin gorribeltzek A1eko maila lortzea ia ezinezkoa dute. Durangarrak horren bila dabiltza, Araberri eta Bilbao Unamunorekin batera. Azken hau sorpresa ematetik gertu egon zen Fundación A Taldearen aurka 68-71.\nOso orekatua eta irekita aurkitzen da maila hau A1 eta A2 mailetan egongo diren taldeak ezagutzeko. Bizkaitarren artean hobeto sailkaturik dagoena Bilbao Unamuno da, eta nagusiekin gertatu bezala, hauek ere Fundación A talderi irabazteko zorian izan ziren 69-78. Hasieran talde biek oso oldarkor jokatu zuten. 26-20. Defentsako lan onari esker atsedenaldira 47-37 ailegatu ziren. Talde Baskoniarrak defentsa lana hobetu zuen eta azken zatirako 59-59 zeuden. Fundación taldeak hiruko batzuk sartu zituen eta bilbotarrei sari gabe utzi zien.\nMultzo honetan Loiola Indautxuk galdu egin zuen Grupo Zaher ISB taldearen aurka 63-59. Partida honetan aurkari zuzen bat atzean uzteko aukera galdu zuten, jakinik Azkoitiko taldearekin duen averagea galdurik duela.\nLoiolak eta La Salle Bilbaok derbia jokatzen zuten eta Indautxuarrek galdu zuten, joaneko partidarekin alderatuz maila askoz ere hobeagoa eman bazuten ere. Deustukoek 60-64 irabazi zuten eta asko sufritu zuten Alex Aurreren taldearen aurka. La Sallek 6 garaipen eta 3 porrot ditu, aldiz Loiolak 1-8ko erregistroa dauka, Tabirako Baquek duen berdina, izan ere azken hauek 34-58 irabazi zieten Araskiri.\nLaugarren talde Bizkaitarra Gernika KESB dugu, Gernikarrek ezin izan zuten Easoren aurka irabazi 67-65. Norgehiagoka oso orekatua izan zen baina Gernikarrek aurrea hartzea lortu zuten defentsan eginiko lan paregabeari esker 43-52 (30.min). Gipuzkoarrek erakutsitako kanpoko asmatzeei esker, garaipena Donostian geratu zen.\nEmaitza hoberenak emakumezkoen taldeetatik datoz Hurrengo sarrera :\n07/03/2017 • Berriak, Nagusiak, Selekzioak


Ba al dakit zer ordaintzen dudan nire pentsio-planean? | Consumer\nBa al dakit zer ordaintzen dudan nire pentsio-planean?\nPentsio plan bat kontratatua daukatenen %95 ez dira ohartzen beragatik ordaintzen dituzten komisioez\nEgilea: José Ignacio Recio 2014-ko abenduak 15\nEspainiako biztanleen% 55 kezkatuta dago erretiroan duen egoera ekonomikoarengatik, baina joera hori ez da aldatzen pentsio-planetako partaideek bizitzaren etapa honetarako duten egituraren gainean. Hala, azken ‘Txosten Laranjatik’ ondorioztatzen da espainiarrek erretiroaren aurrean duten joerari buruz INGek argitaratu duen txostena. Txosten horren arabera, inkestatutako bostetik batek bakarrik du pentsio-plan bat kontratatua, eta gehienek ez dakite zein komisio, errentagarritasun, abantaila fiskal edo intsuldaketak dituzten. Hurrengo lerroetan, zalantza horiek argitu nahi dira, herritarrek hobeto jakin dezaten zer kontratatzen duten pentsio-plan bat sinatzean.\nZer kontratu pentsio-plan batekin?\nEgia esan, pentsio-plan bat epe luzerako aurrezki-produktua da, eta Gizarte Segurantzak jasotako erretiro-pentsioa osatzea du helburu nagusia. Borondatezko sistema bat da, eta helburua da partaideei kapital edo errenta moduko prestazio batzuk ematea erretiroa hartzean, baina umezurtza-, elbarritasun- edo heriotza-egoeretan ere bai. Hori sinatzea hobe den momentuari dagokionez, kontua da ahalik eta azkarren hobe dela, horrela, eskatzaileen azken urteak baino prestazio onargarriagoa lortuko baitugu.\nErrentagarriak al dira pentsio-planak?\nProduktu horien errentagarritasuna oso portzentaje zabaletan gerta daiteke, kudeatzaile bakoitzak egindako planen arabera (errenta aldakorrekoak, errenta finkokoak, motzekoak…). Kontrakoa badirudi ere, ez dira beti lur positiboan mugitzen, eta batzuek errentagarritasuna negatiboa izan dezakete. Hori dela eta, garrantzitsua da aurrezteko eredu on bat hautatzea, finantza-merkatuen bilakaeraren arabera balioa handitzeko aukera handiak dituena.\nBezeroaren profilaren arabera, pentsio plan erasokorra, moderatua edo kontserbadorea aukeratu daiteke\nHala ere, aurreztailerik kontserbadoreenak babes daitezke, errenta finkoko plan bermatuetatik, partaideari egindako inbertsioari gutxieneko balioa eta balio finkoa ematen diotenak, ekarpen egunetik mugaegunera arte. Bezeroaren profilaren arabera, pentsio plan erasokorra, moderatua edo kontserbadorea aukeratu daiteke.\nPentsio planen batzordeak\nBatzordeei dagokienez, guztiek dute. Batzuek beste batzuek baino handiagoak dituzte, baina hori inbertsiorako produktu gehienetan ere gertatzen da (inbertsio-funtsak, burtsa…). Hala ere, hautaketa egoki baten bidez, kontzeptu honengatik aurreztea oso handia izan daiteke, legeak onartzen duen gehienezko kopuruarekiko %40raino.\nArazoak arazorik gabe\nPentsio-planen traspasoari dagokionez, inolako penalizaziorik edo komisiorik gabe egin daitezke, inbertsio-funtsekin gertatzen den bezala. Hala, birbalorazio-aukera hobeak eskaintzen dituen plan batetik bestera pasa daiteke. Alde horretatik, komeni da bankuetako eskaintza ugariei adi egotea, beste erakunde batzuetatik datozen planak intsuldatzeko, eskudiruz egindako diru-kopuruak barne, eskualdatutako kopuruaren% 5era arte.\nPentsio planen abantaila fiskalak\nPentsio-plan bat kontratatzeak pentsioa hobetzen laguntzeaz gain, zerga-abantaila batzuk sortzen ditu, PFEZren zerga-oinarria murrizteko eskubidea ematen dutenak. Partaideak urtean zehar egiten dituen ekarpen guztiak bere zerga-oinarrian murriztuko dira, nahiz eta ezarritako gehienezkoak izan.\n50 urtetik beherakoek gehienez ere 10.000 euro aurkeztu ahal izango dituzte urtean, eta kenkaria kopuru horietatik txikiena izango da: urtean lortutako lan eta jarduera ekonomikoen etekin garbien ekarpena edo% 30. 50 urtetik gorakoen kasuan, ekarpenak 12.500 eurokoak izango dira, eta% 50eraino gehituko dira.\nLehenbailehen aurrezten hastea\nZenbat eta lehenago hasi aurrezten, hobe. Kapital gehiago lortuko da erretirorako, harpidedunen adinaren mende egon gabe. Ez da beharrezkoa ordainketa handiekin hastea, baizik eta hilero ekarpen txikiak egitea, nahi denean gehitu edo eten daitezkeenak.\nHala, erretiro-adinera iristean kapital handiagoa izango da, eta, horrez gain, urtero produktu horren abantaila fiskalak lortuko dira.\nbanku bezero komisioak plan pensiones-eu\nZer gertatuko da nire hipotekarekin nire bankuak beste batekin bat egiten badu?


Korrok: Literatura Light-aren eredua\nHalley kometaren etorria dela eta Apokalipsiaren sintomak ugaritu dira nonbait.\nLehenengo lehortea eta oraingo Nafar Gobernuak proposatu "antiproyecto de ley del euskera", Babiloniako piztiaren hasierako marrumak besterik ez dira. Hondamenaren hastapenetan bizi gara.\nTeologiaren definizioz, haragiz eta arimaz osaturik omen gaude eta bi oinarrizko zutabe hauek —goikoan aipatutakoa kontutan hartuz— aldiberean desegiten ari zaizkigu: haragia, SIDAk jota eta arima/izpiritua, abortoa dela kausa, Nafarroako apezpikuak jaurtiriko exkomunioz zigortua.\n"Territorio foral honetan" nortasuneza gutaz jabetzear dago eta antidotoaren bila aritzen garenetariko batzu euskal literaturari atxiki gatzaizkio.\nAintzinatik, Literatura bohemio eta pobre inozoen txertoa izan da. Hemen, literatura intelektual amateur-en brikolage merkea duzue, buruko footing terapeutikoa.\nEuskal literaturaren hobbit-zaletasuna irtenbidetzat jo dugunok geroak ez gaitu gehiegi pozten. Gure mugak eta oztopoak izugarri ondo neurtuak ditugu. Horrexegatik KORROK aldizkarian lantzen den literatura, LIGHT izenez ezagutzen dugu, kaloria gutxikoa baita.\nGizarte azeleratua honetan bezperan "novissimo" zena, 24 ordutan zahartzen zaigu. Dena dala guri bost axola, zeren irakurlegoaren nekea eta nazka gainditzen duten idazlan inmortal hoiei zer etorkizuna espero ote zaie?\nIkus dezagun historiak erakutsi diguna:\nAlejandriako liburutegi handiaren eskuizkribu guztiak, kalifa ortodoxo batek sutara bidali zituen, jauregiaren urak bero zitzaten. Horra hor Literaturaren baliotasun publikoa.\nPariseko "Biblioteque Nationale"an miloi bat liburu goratik kutxaturik daude, "paperezko kantzer" delakoak jota. Azalak eta orrialdeak usteltzen ari dira Reagan-en sudurrarekin batera.\nAzken egunotan, egunkarian irakurria dugu, "brasildar" batek 8.000 liburu salgai jarri duela. Albisteak zioenez komuneko papera erreziklatzeko asmoz erosiak izan dira.\nHau irakurri ondoren, akabo urrezko literatura eta "paso libre" literatura lightaren defendatzailei.\nKORROK ale berria, zortzigarrena, kaleratzean animaturik gaude, oso. Inkesta guztietan garaile irten ondoren, bipartidismo literarioa —Literatur Gazeta eta Susa— hausteko gauza gara. Aldizkarien hauteskundeetako "ranking"ean gorakada galanta gurea! Badakigu, jakin, betetzen dugun hutsunea zein den.\n— "Proyecto centrifugo eta fenomeno periferico" bultzaile porrokatuok garenez gero, hemen gaituzue berriz.\n— Euskaraz argitaratzen diren liburuen goraka geldiezina azaltzen duten estadistikei uko ez egiteko zuei gatozkizue.\n— Herri honetan, idaztea irakurtzea baino askoz ere gehiago maite dugula frogatzeko, Durangoko liburu azokarako plazaratzen gara.\n— Are gehiago, eguneroko estimuloek behartzen gaituzte irakurlegoarekin konpromezua betetzera. Hau da: udan kontatu zigutenez, gaueskolako irakasle batek bere ikasleekin KORROK artikuluxka bat erabili omen zuen.\nEkintza pedagogiko-didaktika honek homologatu gaitu behin betirako. Hemendik aurrera antologia guztietan agertuko. gara. Irakaskuntzaren testo bilakatu da KORROK eta hortikan hilezkortasunera EGA titulua besterik ez dago.\nBeraz etorkizuna guregan datza. Agg!\nGure planeta, Halley kometak, suntsitua izan arte hiru hilabete bakarrik falta dira. Lastime! bestela...


Irekia Eusko Jaurlaritza - Gobierno Vasco :: OSALANek Laneko Medikuntza eta Erizaintza Kongresuan parte hartuko du Madrilen\nOSALANek Laneko Medikuntza eta Erizaintza…\n<img src="https://www.irekia.euskadi.eus/uploads/cover_photos/30711/original/imagen.jpg" style="max-width:100%" alt="Laneko Medikuntza eta Erizaintza Kongresua " />\nLaneko Medikuntza eta Erizaintza Kongresua Iturria: Irekia\nOSALANen laneko osasunaren unitateak bere bi proiektu nagusiak eramango ditu Kongresura: prebentzio zerbitzuetako osasun langileentzako Formazio Plana eta Zaintza Kolektiboaren ezarpena lanean.\n“Elkarrekin laneko osasuna hobetuz” izenburupean egingo den Kongresuan Laneko Segurtasun eta Osasunaren Euskal Erakundeak presentzia zabala izango du. Erakundearen zuzendari nagusiak, Izaskun Urienek 2015-2020 Laneko Segurtasun eta Osasunaren Euskal Estrategiaz hitz egingo du Administrazio Publikoen ikuspegitik arlo honetako estrategiei eskainitako mahaian. Bere hitzaldian euskal estrategiaren lan ardatzen eta ekimenen berri emango du, baita estrategia honek oinarri dituen ideia gako nagusiak zeintzuk diren ere.\nOSALANeko laneko osasunaren unitateak bere funtsezko proiektuetako bi eramango ditu Kongresu honetara, beste horrenbeste tailerreran aurkeztuko dituenak. Lehenengoa, langileen osasunaren zaintza kolektiboaz eta prebentzio zerbitzuen aldetik egin beharreko ezarpenari buruzkoa da. OSALANek gai honi buruzko gida oso bat argitaratu zuen iaz eta Madrilen egingo del tailerrean, gidan jasota dauden gai nagusiak landuko dira, hala nola: legedia eta zaintza kolektiboaren antolakuntza eta metodologia irizpideak. Felix Urbaneja medikua, OSALANeko epidemiologia eta informazio sistemen arduraduna eta Arantza Lijó OSALANeko laneko osasun ataleko medikua dira mahai honetako parte hartzaileetako batzuk. Biak, “Laneko zaintza epidemiologikoa: Prebentzio zerbitzuek zaintza kolektiboa ezartzeko gidaliburua”ren egileen lantaldeko kideak dira. Zaintza kolektibo edo epidemiologikoaren aplikazio praktikoan sakontze aldera, Iñaki Korta, Beasaingo CAF enpresako prebentzio zerbitzuko medikuak bere esperientziaren berri emango du. Mahai hau Juan Carlos Coto laneko medikuak eta OSALANeko planifikazio zuzendari ordeak zuzenduko du.\nOSALANen parte hartzea prebentzio zerbitzuetako osasun langileen formazio planari buruzko tailerrarekin osatzen da. Langileen osasuna hobetzea helburu hartuta, formazio plan honek, laneko medikuntzan diharduen profesionalak heztea eta eguneratzea bilatzen du, baita, ekintza prebentiboa bera hobetzea ere. 2014a ez geroztik OSALANek, Lan Medikuntzaren Euskal Elkarteak eta Bilboko Mediku Zientzien Akademiak bultzatuta martxan jarritako plana da. Tailer honetan horrelako plan bat martxan jartzeko jarraitu beharreko pausuak aztertu eta profesionalek lortzen duten ziurtagirien baliotasunaz hitz egingo da. Juan Carlos Coto, OSALANeko zuzendari ordeak zuzenduko du mahaia eta bertan parte hartuko dute: María Jesús Martín, OSALANeko laneko osasun unitateko medikuak eta Lourdes Iscar-ek, unitate bereko medikua eta formazio planaren arduradun denak. OSALANeko kideez gain, beste bi hizlariak, hauexek: Miguel Martín Zurimendi Lantegi Batuak Fundazioko prebentzio zerbitzuko medikua eta Lan Medikuntzaren Euskal Elkarteko kidea eta Jun Ignacio Goiria medikua, Bilboko Mediku Zientzien Akademiako kidea eta Bilboko Udaleko prebentzio zerbitzuko arduraduna.\nLaneko Medikuntza eta Erizaintzako Kongresua laneko osasun arloko profesionalen topagune garrantzitsua da. Arlo honetan lanean diharduten profesionalak eta erakundeak batuko dira Madrilen datozen otsailaren 11tik 13ra “Elkarrekin laneko osasuna hobetuz” lemapean.\n@osalanEJGV participará en el Congreso Ncal. de Medicina y Enfermería del Trabajo en Madrid #PRL https://t.co/Q3TWTRr16o\nimagen.jpg 200 KB (jpg)\nOSALANek Prevencilan-ek antolatutako jardunaldian parte hartu du\nPrebentzio zerbitzuetako 700 medikuk eta erizainek hartu dute parte 2015ean OSALANen formazio planean\nEBAZPENA, 2017ko martxoaren 10ekoa, Osalan-Laneko Segurtasun eta Osasunerako Euskal Erakundeko zuzendari nagusiarena, zeinaren bidez ebazten baita Osalan-Laneko Segurtasun eta Osasunerako Euskal Erakundea organismo autonomoan plangintzako zuzendariordearen…\nEDIKTUA, adostasunik gabeko dibortzioari buruz bideratutako 173/2018 prozeduraren ondoriozkoa.


Jolasaren bidez zakurraren osasuna zaintzea | Consumer\nJolasaren bidez zakurraren osasuna zaintzea\nZakurren %20 eta %40 artean gehiegizko gizentasuna dute, eta horrek osasuna arriskuan jartzen du.\nTxakurrak, pertsonek bezala, aldian-aldian ariketa fisikoa egin behar du osasuntsu egoteko. Txakurren jolasak modu egokia dira gure maskota osasuna zaintzeko behar duen jarduera egiteko, bere gaitasun mentala indartu eta, bide batez, ondo pasa dadin.\nGure maskotak ibilaldi luzeak eta jolasak behar ditu sasoian egoteko eta osasuna zaintzeko, fisikoa zein mentala.\nZakurrek ibilaldi luzeak eta jolasak behar dituzte sasoian egoteko\nAriketak bizi-kalitate hobeaz gozatzen laguntzen dio txakurrari, eta, hori jarduera dibertigarriekin konbinatzen bada, animaliaren gorputz-ezaugarriak indartzeaz gain, gure maskota garuna martxan jartzen eta zoriontsuago sentitzen da.\nJabearen aisia- eta elikadura-ohiturek eragin handia dute maskotengan: jabea gizena duen txakurrak bost aldiz probabilitate handiagoa du animalia gizena izateko, Kanaria Handiko Las Palmas Unibertsitateak egindako eta Journal of Animal Physiology and Animal Nutrition aldizkari zientifikoan argitaratutako ikerketa baten arabera.\nEkonomia Lankidetza eta Garapenerako Erakundeak 2010ean egindako beste azterlan batek dio herrialde industrializatuetako sei herritarretik bat gizena dela. Bestalde, Animalia Txikien Albaitarien Munduko Elkartearentzat, zalantzarik gabe, jabeengan gehiegizko pisua maskotetara eramaten da. “Pertsonen eta txakurren arteko harremanak gizentasunaren gorakada ekarri du azken urteotan txakurren artean”, dio munduko erakunde horrek. Zakurren %20 eta %40 artean gehiegizko gizentasuna dute, eta horrek osasuna arriskuan jartzen du.\nIbilaldi luzeak txakurraren osasuna zaintzeko\nTxakurrarentzat, kanpoan ibiltzea ez da ariketa fisikoa egiteko modu bakarra. Txakurrak lurra aztertzen du eta inguruko animaliekin dituen harreman sozialak estutzeko aukera du. Ez da ahaztu behar zakurra manada-animalia dela, eta, hala, beste zakur batzuekin jolasteko aukera du.\nNaturan barrena ibiltzeak, gainera, lagundu egingo dio txakurrari ingurumenak ematen dituen oztopo naturalez gozatzen: arrokak, ibaia, baita enbor eroria ere, txakurrarentzako ibilbide osasungarri eta dibertigarri bihurtzen dira.\nTxakur heldu osasuntsu batek egunean hogeita hamar minutu behar ditu gutxienez jarduera fisikoa egiteko, osasuntsu mantendu eta zahartzeko. Ibilaldiak hori lortzeko modu egokia dira, eta, bide batez, norberaren osasuna zaintzen da.\nEzkutalekuaren jokoa, sariarekin\nTxakurraren jostailurik gustukoena etxeko txokoren batean ezkutatzea, edo parkeko txokoren bat, paseoan dabiltzanean, txakurren gordelekuko jolas entretenigarri eta osasungarri baten printzipioa izan daiteke. Maskotak ezagutzen duen txistu edo dei batek lagun bati jokoa hasi dela jakinarazteko balio dezake.\nAurkitzen duenean, animalia laztanekin, hitz atseginekin eta, are, sari jangarriren batekin saritzea komeni da (txakurren litxarreriak abusatu gabe, bilatutakoaren aurkako efektua lortuko genuke eta). Zakurren gordeleku honen beste aldaera bat jostailu batzuk ezkutatzea da\nedo sariak etxeko hainbat lekutan. Jarduera honek txakur basatiaren berezko portaera imitatzen du, bere janaria naturan aurkitu behar baitu.\nPilotak, frisbeeak eta jazarri beharreko gomazko jostailuak\nTxakurrentzat pentsatutako eta diseinatutako jostailu espezifiko ugari dago merkatuan. Ohiko pilotak, txakurra haien atzetik korrika egitera botatzen eta gonbidatzen dutenak, mota guztietako gomazko panpinak (soinudunak edo ez)… Animalia bakoitzak bere gustuak ditu; beraz, bere nortasunari hobekien egokitzen zaiona probatu eta aurkitu behar da.\nTenis-pilota xume batekin gozatzen dute txakur batzuek; beste batzuek, berriz, entretenigarriagoa dute frisbee baten atzetik ibiltzea (plastikozko diskoak, eskumuturreko biraketa batekin hegan egiteko pentsatuak). Badira, gainera, zurezko makila klasikoa erabiltzen dutenak entretenitzeko. Txakur bakoitza mundu bat da.\n“Tira eta agarra” dibertigarriak\nTxakur heldu batek egunean gutxienez 30 minutuko jarduera fisikoa egin behar du.\nTxakurrak objektuei heltzeko eta bere eskuetan edukitzeko bultzada naturala du. Txakur-zaletasun hori maskotarekin jolasteko eta lagun artean une ahaztezinak igarotzeko aprobetxa daiteke. Pare bat neurri baino ez dira hartu behar gure lagunaren hortzak ez mintzeko: jostailu leun bat aurkitu eta indar handirik ez duela botako ziurtatu.\nJaurtiketaren eta orakarraren jokoari gehitzeko konbinazio bat da, behin objektua berreskuratzen denean edo gure maskotak berak askatu duenean, jostailua jaurtitzea txakurra atzetik korrika egitera animatzeko. Maskotaren dibertsioa eta jarduera fisiko osasungarria bultzatzeko modu bat da, eta maskotarekiko harremana estutzen da.\nZakurraren osasuna zaintzeko aholkuak\nTxakurrarentzat, aire zabaleko ibilaldiak ez dira ariketa fisikoak soilik: txakurrak lurra aztertzen du, inguruko animaliekin dituen harreman sozialak estutzeko aukera du eta beste zakur batzuekin jolas daiteke.\nNaturan egiten diren ibilbideei esker, animaliak ingurumenak sortzen dituen oztopo naturalak izango ditu.\nTxakur heldu osasuntsu batek egunean hogeita hamar minutu behar ditu gutxienez jarduera fisikoa egiteko, osasuntsu mantendu eta zahartzeko.\nZakurraren bertsioko ezkutalekuaren jokoak zakurra animatzen du bere arbaso basatiek modu naturalean egin zituzten portaerak errepikatzera.\nSaritu laztanak, hitz atseginak, baita sari jangarriren bat ere (gehiegikeriarik gabe), txakurrak jokoa ulertzen duenean eta jardueran ezarritako helburua lortzen duen bakoitzean.\nTxakur bakoitza mundu bat da: batzuek nahiago dute tenis-pilota xumea; beste batzuek, berriz, entretenigarriagoa dute frisbee bat edo egurrezko makila bat segitzea.\n“Tira eta agarra” jokoan aritzeko, jostailu leun bat aurkitu behar da, eta zakurraren hortzak ez mintzeko indar handiegirik ez duela botako ziurtatu.\njuego-eu obesidad-eu osasuna perros-eu


Altuna III.a eta Martija ez dira hain erraz erlaxatuko (22-17) - Kirola - Berria\nAltuna III.a eta Martija ez dira hain erraz erlaxatuko (22-17)\nBehetik gora eginda irabazi diete Bengoetxea-Larunberi, Tolosan. Urrutikoetxeak ez du jokatuko larunbatean\nJokin Altuna, pilota zail bat kontrakantxatik eramaten. J. C. RUIZ / ARGAZKI PRESS\nESKU-HUSKA. Altuna III.ak eta Martijak ez dute erlaxatzeko asmorik. Finalerdietarako sailkatuta egon arren, atzo euren onena eman, eta 22-17 irabazi zieten Bengoetxea VI.a eta Larunberi, Tolosan. Hala ere, galtzaileek hobeto ekin zioten partidari, 7-3 aurreratu baitziren. Hortik aurrera, baina, urdinek gora egin zuten. Martijak jokoa zuzendu zuen, eta Altuna errematatzen hasi zen. 13-5eko partziala lortu zuten (12-16). Bengoetxea arriskatzen hasi zen orduan, 16nakoa behartu arte, baina hor bukatu zen bolada, irabazleak gehiago izan baitziren azken txanpan.\nBestalde, Mikel Urrutikoetxeak uko egin dio larunbatean jokatzeari. Ez da sendatu. Iñaki Artolak ordezkatu beharko luke.


"Estatuaren alde edo kontra egonda ere, erabakitze-eskubidearen aldekoa da gehiengoa"\n2018ko maiatzaren 21a, astelehena | Ordua Euskal Herrian 14:45:05\nPolitika > Euskal gatazka > Aro politiko berria\n2016ko apirilaren 01a\nJulen Zabalo, artxiboko irudi batean.\n“Euskal Estatua irudikatzen. Euskal Estatuaren aurreko iritziak eta jarrera Euskal Herrian. Azterketa kuantitatiboa eta kualitatiboa” ikerlana aurkeztu dute joan den martxoaren 16an Ipar Hegoa fundazioak eta EHUko Parte Hartuz ikerketa-taldeak.\nIkerlanaren egileek euskal estatua hartu dute aztergai: Euskal Herria zer den, erabakitzeko eskubidea, jarrerak eta jarrera-aldaketak, enpresariek eta kultur eragileek diotena… Julen Zabalo Parte Hartuz taldeko kidea izan da Hala Bedi irratiko Hizpidea saioan ikerketaren emaitzen berri ematen.\nZabaloren hitzetan, gehiengoa erabakitze eskubidearen aldekoa da, estatua osatzearen aldeko izan ala ez izan, eta arreta ipini nahi izan du jarrera aldatzeko joera dutenengan: "Masa kritiko hori osatzen dutenek ematen dute aukera gehien". Ikerlana eskuragarri dago nahi duenarentzat Ipar Hegoa Fundazioaren webgunean.\nElkarrizketa hau Hala Bedi irratiak egina da eta CC-by-sa lizentziari esker ekarri dugu ARGIAra.\nKanal honetan artxibatua: Aro politiko berria\nAro politiko berria kanaletik interesatuko zaizu...\nSortuko militanteek ezker abertzalearen "ziklo berria" berretsi zuten Miribillan\nNafarroaren armarria osatuz, erabakitzeko eskubidea aldarrikatu du Gure Esku Dagok Iruñean\nZabalgarbira? Badaukagu erraustegia Añorgan


Nutrigenomika eta Nutrizio Pertsonalizatua Doktoregoa\nBibliografia bilaketarako teknikak\nPrestakuntza espezifikoko jarduera, helburutzat duena oinarri bibliografikoetan ikerketa gai bati buruzko bilaketa bibliografikoak egiteko eta kudeatzeko gaitasuna eskuratzea.\nBilaketa eta kudeaketa bibliografikoko tresnak erabiltzea informazioa biltzean. Ingelesezko (nagusiki) eta gaztelaniazko bibliografia garrantzitsua kritikoki ebaluatzea.\nIkasleek beren ikergaiari dagokion punta-puntako egoera aztertzeko lan bat egingo dute, bilaketa bibliografiko batean aurkitutako lan nagusien analisiaren bitartez, tesi zuzendariaren gainbegiradapean. Gainbegiratze lan hori doktoregaiaren jardueren dokumentuari erantsiko zaio, eginiko lan modura.\nBioetika ikerketa zientifikoan\nPrestakuntza espezifikoko jarduera, helburutzat duena ikasleari ulertaraztea zer helburu dituen ikerketa zientifikoak edozein ikerketa arlotan. Esperimentazioaren eta terapien alderdi bioetikoak. Enbrioi manipulazioa eta manipulazio genetikoa. Elikagai funtzionalei lotutako konnotazio bioetikoak. Eskubideak eta betebeharrak. Bioinformazioa. Gizarte eragina eta eragin historikoa.\nAlderdi bioetiko nabarmena duten egoeren ebaluazioan eskuratutako ezagutzak aplikatzea. Ikerketa arloko gatazka etiko posibleak ebaluatzea. Ikerketaren arloan gatazka etiko bat izan dezaketen egoeren arrazoiei eta ondorioei buruz eztabaidatzea. Bioetikari buruzko estatuko eta atzerriko araudiak aplikatzea.\nJarduera hau ebaluatzeko, kasu praktikoen ebazpena erabiliko da. Hortaz, ikasleek dokumentu idatzi bat landuko dute, prestakuntza jardueraz arduratzen den irakasleak planteatutako eta ebaluatutako kasu praktikoei buruzkoa. Kasu praktiko horien ebazpena doktoregaiaren jardueren dokumentuari erantsiko zaio. Irakasle arduraduna bakarra izango da 3 unibertsitateetako ikasle guztientzat, eta kontrol mekanismoak unibertsitate guztietan berdinak izango direla ziurtatuko da horrela.\nCommunication skills in English: Written and Oral expression (I. modulua)\nZeharkako prestakuntza jarduera, ezagutza aurreratuak eskuratzeko ingeles hizkuntzan (komunikazio idatzia). Ingelesaren erabilera landuko da, espezialitatearen testuinguru komunikatiboan murgiltzetik abiatuta, esparru bakoitzeko egoera eta dokumentuekin erlazionatuta. Modulu honen eduki espezifikoa idatzizko adierazpen tresnak izango dira (AcademicWriting). Jardueraren egoitza den unibertsitatea: UIB. Eskakizun gisa, Ingeleseko B2 maila eduki beharko da, eroso aritzeko C1 mailako testuinguru batean.\nKomunikazio trebetasuna eskuratzea ingelesa idatziz erabiltzean, arreta berezia jarriz komunikazio zientifikoan.\nUIBren Doktorego Eskolak antolatzen dituen zeharkako prestakuntza jarduerek proba objektiboetan (idatzizkoak eta ahozkoak) oinarritutako mekanismo espezifikoak izango dituzte. Oro har, zuzendaria edo tutorea arduratuko da haien ebaluazioa edo aprobetxamendua doktoregaiaren jardueren dokumentuari eransteaz.\nCommunication skills in English: Written and Oral expression (II. modulua)\nZeharkako prestakuntza jarduera, ezagutza aurreratuak eskuratzeko ingeles hizkuntzan (ahozko komunikazioa). Ingelesaren erabilera landuko da, espezialitatearen testuinguru komunikatiboan murgiltzetik abiatuta, esparru bakoitzeko egoera eta dokumentuekin erlazionatuta. Modulu honen eduki espezifikoa ahozko adierazpen tresnak izango dira (Seminars, presentations and workchops). Eskakizun gisa, Ingeleseko B2 maila eduki beharko da, eroso aritzeko C1 mailako testuinguru batean.\nKomunikazio trebetasuna eskuratzea ingelesa ahoz erabiltzean, arreta berezia jarriz komunikazio zientifikoan.\nIkerketa egonaldiak estatuko edo atzerriko beste instituzio batzuetan. Hainbat helburu: alde batetik, doktorego tesiaren gaiari lotutako alderdi baten edo gehiagoren garapenean sakontzea, harrera ikertaldearekin elkarlanean; bestetik, ikaslearen prestakuntza globala aberastea, ikuspegi etniko eta kulturaletik, elkarrekintza bultzatuz beste jatorri batzuetako ikertzaile eta doktoregaiekin. Jarduera tesi zuzendariak eta harrera zentroko irakasleak/ikertzaileak gainbegiratuko dute.\nEzagutzak eskuratzea eta horietan sakontzea ikerketaren eremuan. Ezagutzak eta emaitzak era zientifikoan garatzea eta komunikatzea, eremu interesdunaren ingurune profesional batean.\nJarduera honen kontrol prozedura eginiko jarduerak eta betetako helburuak laburtuko dituen txosten tekniko batean oinarrituko da. Txosten horrek harrera zentroko harremanetarako irakasle/ikertzailearen oniritzia izan behar du, eta doktoregaiaren tesi zuzendariak zuzenduko du, ebaluatua izateko. Irakasle batek jarduera kontrolatuko du: hots, jarraibideak ezarri, txostenean jaso behar diren alderdiak zerrendatu eta alderdi horiek nola ebaluatu behar diren zehaztuko du, kontrol mekanismoak unibertsitate guztietan berdinak eta egokiak izango direla ziurtatzeko moduan. Txostena doktoregaiaren jardueren dokumentuari erantsiko zaio.\nIkerketa mintegiak (ikertzaile seniorrak eta doktoregaiak)\nPrestakuntza espezifikoko jarduera honetan, jardunaldiak antolatzen dira doktorego programan izena eman duten ikasleentzat, tesi zuzendari diren irakasleentzat, programarekin zuzenean lotutako ikertzaileentzat eta ikertzaile gonbidatuentzat, ikerketa ildoei eta martxan dauden ikerketei lotutako mintegi zientifikoen bitartez. Programako ikasle guztien parte-hartzea sustatuko da, entzule nahiz hizlari gisa, beren tesian garatzen ari diren ikerketa lanak eta ildoak aurkezteko. Jardueraren ordu kopuru osoaren barnean, erakusketa prestatzeko denbora eta beste aurkezpenetara joateko behar den denbora sartzen dira. Aukerarik egonez gero, jarduera mota hau estatuko nahiz atzerriko batzarretan, workshopetan¿ egitea sustatuko da, doktorego ikasleen parte-hartzea bultzatuz esperimentu emaitzen aurkezpenean (ahoz nahiz poster euskarrian), jakintza arloko batzar eta meetingetan. Gainera, urtean hiru unibertsitateen artean workshop bat antolatzea sustatuko da, bideokonferentzia bidez, ikasleen eta ikertzaile seniorren aurkezpenekin.\nBibliografia garrantzitsua kritikoki ebaluatzea. Metodo zientifikoa aplikatzea saiakuntzen diseinuari. Ikerketa emaitzak aztertzea eta era koherentean aurkeztea publiko espezializatu baten aurrean. Trebetasunez aritzea ikerketa emaitzak ahoz defendatzean.\nEsperimentazio emaitzen ahozko aurkezpena eta defentsa, mintegietara bertaratu izanarekin batera, doktoregaien aprobetxamendua ebaluatzeko erabiliko diren kontrol elementuak izango dira. Gainera, ikasle bakoitzak bere ahozko defentsan erabilitako ikus-entzunezko materiala doktoregaiaren jardueren dokumentuari erantsiko zaio. Kontrol mekanismoak unibertsitate guztietan berdinak eta egokiak direla ziurtatzeko, programako bi irakasle arduratuko dira ahozko defentsaren ebaluazioa egiteaz (ebaluazio epaimahai baten moduan), eta irakasle bat, aldiz, ikasleak (hiru unibertsitateetakoak) mintegietara doazela ikuskatzeaz.\nTeknologiaren transferentzia metodoak\nZeharkako prestakuntza jarduera, helburutzat duena ikasleak jakintza transferentzia eta berrikuntza gauzatzeko moduei lotutako ezagutzak eskuratzea. Oinarrizko I+G+B legedia. Jabetza industriala eta intelektuala babestea. Teknologiaren transferentziarako estrategiak: LOUren 83. artikulua, ustiapen lizentziak, spin-off-ak.\nElikadura alorrean, garapen eta berrikuntzari lotutako ezagutzak aplikatzea. Ikerketa emaitzei aplikatuta, ezagutza transferentzia proiektu bat diseinatzeko gaitasuna izatea (patentea edo spin off enpresa bat sortzea). Ikerketa aldian eskuratutako knowhow-a baliatzeko gaitasuna izatea, ikerketa bat burutzeko Nutrizio Molekular eta/edo Aplikatuan.\nIkasleek transferentzia teknologikoari buruzko lan bat egingo dute, beren doktorego tesiarekin erlazionatuta, prestakuntza jardueraz arduratzen den irakasleak zuzendu eta ebaluatuko duena, eta doktoregaiaren jardueren dokumentuari erantsiko zaiona. Irakasle arduraduna bakarra izango da 3 unibertsitateetako ikasle guztientzat, eta kontrol mekanismoak unibertsitate guztietan berdinak izango direla ziurtatuko da horrela.


Jardunaldia: Marketing online estrategia\nOnline marketinga Gipuzkoako enpresen lehiakortasunerako estrategia garrantzitsua da. Marketing onlinea informazioaren teknologiak produktu eta zerbitzuen hedapenerako aprobetxatzea da, enpresaren irudia sendotzea (marka eta izen ona) eta bezeroekin harremanetan egoteko beste bide bat edukitzea.\nLANGABETUENTZAKO EUSKARA-ESKOLAK DOHAINIK PASAIAN\nPasaiako Udalak langabezian dauden pasaitarrentzat ikastaro trinkoak eskaintzen ditu.\nGazte ekintzaileen Lehiaketa Nazionala 2015\nINJUVEK 2015eko Gazte Ekintzaileen Lehiaketaren deialdia egiten du, osatutako enpresen egitasmo berritzaileak lideratzen dituzten gazteei laguntzeko, gehienez hiru urtetako aintzintasunarekin eta gutxienea urtebetekoa, sektorea edozein izanda ere.\nHautatutako lehen hamarrek 25.000 eurotako laguntza ekonomikoa izango dute.\nEskaerak aurkezteko azken eguna irailaren 14a izango da\nZabalik da beste urte batez Kuadrillategin izena emateko epea. Hizkuntza propioa duen koadrila, ondo pasatzeko eta lagun mordo bat egiteko aukera bikaina.\nNAZIOARTEKOTZE JARDUNALDIA. HERRIALDEA: TXILE\nTxile enpresa industrialei aukera handiak eskaintzen dizkien herrialde hegoamerikarra da, minak, energia mundua eta eraikuntza dira hiru sektore garrantzitsuenetarikoak bertan.\nHerrialdearen inguruko aurkezpen bat burutuko da lehenik eta behin, baita egungo Txileren inguruko egungo egoera ere. Gobernuak enpresa kanpotarrekiko duen jarrera landuko da, eskaintzen dituzten laguntza eta abantailetan sakonduz. Aukera zehatzak aipatuko dira, informazioa eskaintzeaz gain, kasu errealak ikus ditzaten enpresek.\nEñaut Gereñu (Gertuko, S.L.)\nEñaut Gereñu ordiziarrak ederki ezagutzen ditu gure enpresa industrial txikiak eta Hego Ameriketako herrialde desberdinen eta Euskal Herriaren artean harremanak estutu nahian dabil lanean.\nORDUTEGIA: 15:00 hr\nAne Urteaga - 943 16 00 40


Lur - Auñamendi Eusko Entziklopedia\nSogetel eta Lola Filmsen arteko 1996ko koprodukzioa. Julio Medemen hirugarren luzemetraia.\nLur filmeko protagonista, filmari hasiera ematen dion eszena iradokitzaile eta ederrean jada azaltzen den bezala barne-gatazka suntsitzailedun neurrigabeko irudikapendun Angel (Carmelo Gomez) gizaki hipersentiberatsua da. Eta izatez, bere ariman diren nortasun desberdin biak, Angel lurtarra eta Angel kosmikoa, bere baitan duten borrokalditik Angelek nekez bizirik irten dezake. Angel, inguruan ardo-ekoizpenean lur zapore garbia uzten duen kukurutx izurrite bat ezabatzeko herri batera heltzen da. Bertan, bere baitako aurka jarritako nortasunen asmoak, bere bizitzan emakume bi agertzean, irtenbide zaileko dilema batera daramate. Angel lurtarra, sexua azal-azalean duen Mari (Silke) gaztearen alde jartzen da. Marik bere libidoa nekez menperatu badezake, berak irudikapenaz arazo berdina pairatzen du. Aldiz, Angel kosmikoa etxeko ama sentibera eta gozoa den Angelaz (Emma Suarez) maitemintzen da. Berak zentratu egiten du eta nahitako oreka dakarkio. Argudio-ildoa eten gabe, korapiloa kontakizuna aberastera datozen historia paraleko anitzengatik zipriztinduta dago. Patriziorena (Karra Elejalde), adibidez, Angelaren senar bihozgabea. Angeli bere kukurutx-izurritearekin laguntzen dioten ijitoena. Albertorena (Nancho Novo), Mariren neba. Edota Tomasena (Txema Blasco) Angelaren aitarena, bere emaztearen heriotzagatik atsekabetutako gizona.\nLur filmean Medemek, betirako begi-ninian finkatuta gelditzen diren eszena ederrak sortzeko duen berezko barne-trebetasunez jantzitako emozio eta sentiberatasunez betetako bere estilo propiodun horretan arakatuz darrai. Batzuk aipatzekoak bezalakoak dira. Hasierako eszena distiratsua, adibidez, espazioaren handitasunetik kukurutx izaki txiki horretara iritsi arteko bidaia islatzen duten irudien kateatzea, gidoiaren literatura-kalitate handia nabarmentzen duen off ahostun eta musika liluragarri batez lagunduta dago. Angelen eta Angelaren arteko elkarrizketan telefono-haria zeharkatzen duen travelling ikaragarri zorabiagarria. Tomasek, sendi-bazkari baten erdian, bere hildako emaztearen oroitzapenaren aurrean aringarririk ez aurkitzean bere ilobak eskua laztantzen dion eszena. Laztan horrek Angelek Angelari, hau haren platera kentzera joatean, egiten dion beste bati bide ematen dio, eta aldi berean, uhin hedagarri lez, Angelak Angelenganako beste laztan bat eragitea ekarri eta protagonista hipersentiberatsuarengan mahi guztian zehar hedatzen den benetako dardara sorrarazten du. Edo Tomasen emaztearen agerpen magikoa. Medemek ez du ikuspegi honen kontra-planorik sartzen. Baina Tomasen aurpegi zoriontsua eta Angelen begirada konplizeak dena diote.\nFilmaren lorpen estetikoetatik haratago, Medemek Lur filmean bizi-estutasunaz, amildegi-liluraz, natura-handitasunaren aurreko gizaki-ahultasunaz eta jakina maitasunaz, desioaz, pasioaz eta sexuaz ari zaigu. Gainera gidoi literarioaren edertasuna, aktore guztien interpretazio bikaina, argazki-zuzendaritzan Javier Agirresaroberen lan ikaragarria edo Alberto Iglesiasen musika erromantiko eta inspiratua azpimarratu. Filma Cannesko Jaialdiaren atal ofizialean estreinatu zen. Bi Goya sari (bat Alberto Iglesiasentzako, Jatorrizko Musikarik Hoberenari eta bestea Reyes Abadesentzako Efektu Berezi Hoberenarentzako), Valladolidgo OLID Sarietan Espainiar Filmik Hoberenari Saria eta Sao Pauloko Nazioarteko Jaialdian Kritikaren Aipamen Berezia. Beste itu bat, zalantzarik gabe, euskal zinemagintzaren historian.\nAngulo, Jesús; Rebordinos, José Luís: Contra la certeza. El cine de Julio Medem, Donostia-San Sebastián, Euskadiko Filmategia/Filmoteca Vasca-Huescako Zinemaldia, 2005, 322 orr.\nMedem, Julio: Mari en la tierra (Diario de un personaje); Tierra, Barcelona, Planeta Argitaletxea, 1997, 152, 173 orr.\nRoldán Larreta, Carlos: El cine del País Vasco: de Ama Lur (1968) a Airbag (1997), Donostia, Eusko Ikaskuntza-Sociedad de Estudios Vascos, Ikusgaiak-Zinematografia - Koadernoak, 3 zka., 1999, 407 orr.


Zergatik kostatzen zaigu horrenbertze gure hutsegiteak onartzea? - - Erran.eus\nGabi Goia Iparragirre\nZergatik kostatzen zaigu horrenbertze gure hutsegiteak onartzea?\nGabi Goia Iparragirre 2018-12-14 09:30\nMilaka aldiz aditu izanen duzue gizakiok ez garela perfektuak, maiz okertzen garela, behin eta berriz hanka sartzen dugula eta gure akatsetatik ikasten dugula... Hala ere, maiz, bakoitzari tokatzen zaigunean errazagoa izaten da begirada bertzeengana luzatzea gure barrura begiratzea baino.\nZer gertatzen zaigu gure bikoteak egunero egiten dugun zerbait zalantzan jartzen duenean? Edo gure nagusiak edo lankideak gure lana bertze modu batera egin daitekeela erraten digunean? Edo nola sentitzen gara gure alaba edo semearen tutoreak adierazten digunean umeak gelan duen jarrera ez dela egokia?\nHonelako egoeretan, gehiengoa, nahasiak sentitzen gara, estres momentu bat bezala bizitzen dugu, batzuetan haserrea, lotsa edo erruduntasuna ere sentitzen dugu. Gure baitan uste genuen ongi jokatzen ari ginela, gure balioak eta ohiturak zuzenak zirela eta bat-batean ondokoak adierazten digu beharbada zerbaitetan oker gabiltzala.\nEta nola jokatzen dugu entzundakoaren ondotik? Ez da erraza berehalakoan onartzea zerbaitetan arrazoia izanen duela gure parekoak. Gure jarrerei erne egoten bagara konturatuko gara hasiera batean uko egiten saiatzen garela: «ez da posible», «nik ez dut hori egiten», «nire umea ez da horrelakoa». Edo justifikazioak, argudioak eta aitzakiak bilatzen... «nik beti horrela egin izan dut», «ez dut astirik bertze modu batera egiteko»... Edo errua bertzeei botatzen: «zergatik ez didazu lehenago abisatu?», «zuk erran zenidan horrela egiteko», «lagun txarrak ditu», «irakasle horrek ez ditu ikasleak motibatzen»...\nBaina, lehen kolpea jaso ondotik, emozioak baretzen direnean, buruari buelta batzuk eman ondotik, onartzeko bidean jartzen bagara norabide egokian goaz. Momentu batean onartu beharko genuke: ados, hemen zerbait aldatu beharra dago. Hutsegiteak identifikatuz eta hurrengorako hobetu beharrekoak planteatuz ikasi egiten dugu. Bertzela, gure burua engainatu bertzerik ez dugu eginen.\nGure izateko erari eta gauzak egiteko moduari itsu-itsuan lotzen bagara, betikoan jarraituko dugu eta hobetzeko eta ikasteko aukerak galduko ditugu. Entzuten jakin eta zenbait gauza onartzeko prest bagaude etengabe hobetzeko bidea hartua dugu.\nTyler Okimoto psikologo eta ikerlariak dioen bezala, «ingurukoentzat nabarmena baldin bada hanka-sartze bat egin duzula, ez onartzea ahulezia da eta ez indargunea».


A1ean sartzeko asteburuko partiduen kronikak - Euskal Saskibaloi Federazioa\nAlbisteak / Kadete Euskal Liga / A1ean sartzeko asteburuko partiduen kronikak\nA1ean sartzeko asteburuko partiduen kronikak\nMobilteck aurretik jartzen da lehen denboran (19-17) hiru hirukoren bentajarekin.\nBigarren zatian abantaila pixka bat lortu eta distantzia mantentzen dute. Loiolako neskek, partzialaren amaieran, aldea estutu eta laburtu egiten dute (41-33). Etxeko taldeak saskipean asmatu eta atsedenaldira 41-33 pasa dira. Hirugarren zatian 10 puntuko inguruko aldea mantentzen. Markagailua 56-48ra 4aren denboraren hasieran. Aurkarien saskiratzeak markagailuan hurbiltzen ditu, baina ezin dute markagailua irauli. Garaipena Movilteck Isb-entzat izan da 72-66ko emaitzarekin.\nTalde bisitariak, Ate Asesores Araberrik, aurretik amaitu du lehen partziala, saskipean ondo jokatuta. Lehen zatiaren amaieran 4 gora jarri dira, 13-17. Bigarren zatian Fundación 5+11 taldeak markagailua berdintzea lortu du, atsedenaldira 30na berdinduta iritsiz. Hirugarren denbora berdinduta baita ere, bi taldeak markagailuko abantaila lortzeko borrokan ari dira. 46na pasa dira azken laurdenaren. Partzialaren amaieran, jaurtiketa libreek etxeko taldea aurretik jartzeko aukera ematen diete. 70-65 Fundación 5+11-entzat izan da garaipena.\nTabirako Baque buru izan da Zast Zarautzen aurkako partiduan. Etxeko taldeak indartsu ekin zion lehen denborari eta partidaren norabidea markatu zuen. Aurrea hartu eta aurretik mantendu ziren. Atsedenaldira 39-20 pasa ziren. Ez zieten aurkariei markagailura hurbiltzeko aukerarik eman eta azken denbora aldea handitu zuten 70-34 amaituz.\nZast Zarautzek Mondragon Unibertsitatearen aurka galdu du. Lehen denbora berdindua. Etxeko taldeak bat gora amaitu dute. Bigarren zatian abantaila hartu dute, baina aurkariek tartea murriztu dute jaurtiketa libreen bidez, eta atsedenaldira 36 eta 27 hurbildu dira. Arrastekoek saskipean asmatu dute hirugarren zatian eta bat gora jarri dira hiruko batekin partziala bukatu aurretik. Laugarren zatian aurretik mantendu dira eta 74-86 amaitu dute partida. Garaipena Mondragon Unibertsitatearentzat.\n25 urtarrila, 2022|Kadete Euskal Liga, Kadete Mutilak, Kadete Neskak|


Akad-ko inperioa eta lehortea - Zientzia.net\nHasiera » Artikuluak » Akad-ko-inperioa-eta-lehortea Akad-ko inperioa eta lehortea\nGiza zientziak Munduko lehen inperio handia, Akadko inperioa, Sargon erregeak sortu zuen orain dela 4.300 urte inguru. Tigris eta Eufrates ibaien elkargunea baino zerbait gorago zegoen. Gero inperio hura suntsitu egin zen, baina ez dakigu zergatik. Mesopotamiako leiendek diotenez, Sargonen seme gaztearen harrokeriak jainkoak haserrarazi egin zituen eta horregatik galdu zen inperioa. Iparramerikako eta Frantziako zientzilari-talde batek ordea, bestelako ondorioak atera ditu.\nGaur egungo Sirian dagoen Shekhna izeneko lurraldean errauts bolkanikozko 6 milimetro lodiko geruza aurkitu dute. Garai hartan, beraz, erupzio handia izan zen, baina Mesopotamian bolkanik ez dagoenez gero, hauts haiek Turkiatik etorri zirela uste dute.\nIkerketa geologikoek bestetik, alubioi gutxiago detektatu dituzte, eta horrek ibaietako urek behera egin zutela (lehortea izan zela, alegia) esan nahi du. Erupzioaren eta lehortearen artean ez dago loturarik, zeren bolkanek kliman hain aldaketa bortitzak eta luzeak ez baitituzte eragiten. Lehortea izan ere, hirurehun urtekoa izan zen eta Indiatik Egipto eta Egeo itsasoraino izan zuen eragina. Era berean, tenperaturak ere behera egin zuen.\nAsmatzekoa da hain klima-aldaketa gogorrak nekazaritzatik bizi zen zibilizazio hartan izandako eragina. Shekhna-n orduan hamar bat mila pertsona bizi ziren eta hango jendeak bere etxeak utzita ihes egin behar izan zuen.\nLurralde hartako antzinako historia berriz aztertu beharra dago, orain dela gutxi egin diren aurkikuntzen argitan. Beste zenbait lurraldetakoari ere, izandako klimaren arabera beste horrenbeste gertatuko zaiola pentsa daiteke. Dena den, historia argitzen bada ere, beste galdera bat plazaratzen da: zerk eragin zuen lehorte hura?\nSaharako hondarra, euri-iturri 2001-04-15\nUra, urre urdina 2000-06-01\nDon't feed the scorpions 1996-10-01\nBibliak dioena arkeologiak baieztatzen al du? 1997-10-01\nMamut ernagarriaren ezkutuko historia 1992-07-01


#Zurekin, ezinbestean – Ilunkaran\nOrain dela hilabete batzuetatik Coop57-ko bazkide naiz. Finantza sozialak bultzatzen dituen kooperatiba da, egoitza Katalunian eta Euskal Herrian nodoa duena. Zertarako egin nintzen bazkide? Ba, bazkide laguntzaile gisa, nire aurrezkiekin proiektu sozial berriei laguntzeko eaukera ematen didalako. Potentzialtasun handia duen proiektua da, beste ekonomia eta finantza eredu bat bultzatu nahi duena.\nPerspektiba pixka bat hartu, eta kontsumitzaile edo/ta militante moduan, eraldaketa sozialeko beste hainbat proiektutan murgilduta nagoela konturatu naiz: Argia, Goiener, Eticom, Goiena, ELA, Bagara…\nKuriosoena da, militante “sozial” zein euskaldun gisa ere, erakundeotan sentitzen naiz ni erosoen. Izan ere, bestelako eredu baten aldeko izaeraz gain, proiektuok badute ezaugarri komun eta berezi bat: euskara da tresna, helburuz harago.\nBerriz, kalera irtetean sentitzen naiz arrotz, Debagoienan zein Goierrin. Nire eskubideak etengabe urratuta sentitzen ditut, baita administrazio publikoan ere. Baina erakunde publikoen erantzukizunaz (eta txantxangorriez) harago, guk ere badugu ardura. Zuk ere baduzu errealitatea aldatzeko ahalmena.\nHorrexegatik behar zaitu euskalgintzak. Horrexegatik nahi zaitugu euskalgintzan. #Zurekin ez bada, honek guztiak ez duelako zentzurik. Gu garelako helburu. Eta zu oinarri.\nOngi etorri geurera, militante, bazkide, euskaltzale! Ongi etorri AED/Txatxilipurdi/Ekinera!


1.ZEIN DA FLY PARKEKO ORDUTEGIA?\nGoizeko 5.30etatik gaueko 23.30etara irekita gaude urteko 365 egunetan.\nHala ere, autoa aparkatzen dutenen telefonoa libre dago 24h-ak, autoa eman edo jasotzeko bezeroek deitu dezaten (Gomendatzen da telefono hau erabil dadila bakarrik bere helbururako, bezeroek linea libre bat izan dezaten auto aparkatzaileekin hitz egin ahal izateko.\n2.Beharrezkoa da FlyPark-en erreserbatzea?\nNahiz eta zu abisatu gabe etorri, gomendatzen dugu plaza bat zuri ziurtatzeko erreserba egin dezazun eta horrela, laburtasun posible handienarekin zerbitzu hobea eskainiko dizugu.\n3.Alda dezaket edo nire erreserba ezezta dezaket?\n4.Zer egiten dut arazoak baditut erreserbarekin?\nArazoren bat baduzu ez zalantzarik izan eta deitu gure bulegora, momentuan erreserba gestionatuko dugu.\n5.Zer egin behar dut berrespena ez badut jasotzen?\nKasu askotan posta elektronikoan jasotzen dira, baina mezu baztergarri-erretiluan, zure kasua ez dela egiazta ezazu eta bestela bulegora dei ezazu.\n6.Nola eta noiz ordaintzen dut?\nOrdainketa egiten da zure hegaldiaren helduerara autoa jasotzen duzunean, inoiz ez internetetik eta ezta ere aldez aurretik.\nKontratatzen duzun zerbitzua zein den inporta gabe, ordainketa eskudirutan edo kreditu-txartelaz egin daiteke. Gure auto aparkatzaileek datafonoekin hornituta egongo dira ordainketa kreditu-txartelaz egin ahala izateko eta horrela, gure instalazioetara joateko beharrik gabe.\n7.Nire autoaren giltzak uztea nahitaezkoa da?\nBai, zure autoa garbitu eta beharrezkoa bada mugitu ahalal izateko.\n8.Zenbat denbora behar duzue nire autoaren harrera egiteko?\nGordailu-kontratua zure autoaren egoeraren frogantza erraza da, beraz ez gaitu 5 minutu baino gehiago eramango.\n9.Zer gertatzen da nire hegaldia atzeratzen bada eta ez banaiz orduan ailegatzen?\nEz da ezer gertatzen, ustekabeko une horientzat 4 orduko kortesia denbora eskaintzen dugu. Ordu horretatik aurrera egun bat gehiago kontabilizatzen da.\n10.Nola kontabilizatzen dira egunak?\nGure egunak 24h-koak dira, autoa uzten diguzun unetik kontabilizatzen hasiz. Zure autoa uzten badiguzu astelehen bateko 16:00h-etan, astearteko 16:00h-etarako egun bat bezala kontabilizatuko da. Gainera, 4 kortesia-ordu emango ditugu azken egunean atzerapenen bat edo edozein ustekabe-motarik sufritzen baduzu.\n11.Nola eska dezaket faktura bat?\nZure bidaiaren itzuleran eta zure autoa jaso duzunean email bat bidal diezagukezu faktura tramitatu dezagun.


China CNC Punch Prentsa Bideoak - ACCURL\nAccurl NC Prentsa Balaztak 1,25 M-tik 12-ra arteko tolesturako luzera dute eta 25 mm-ko altzairuarekin tolestatzeko ahalmena. Eraginkortasuna handitzen duten produktibitatea eta irabazien hazkuntzarekin konbinatuta behar duzun zehaztasuna ematen dute. Prezio merkeak eta finantzaketa aukerak batera, 3 urteko bermearekin batera, gure makinek zure inbertsioaren itzulkin ona emango dizute ziur.\nACCURL zulatze zulatuaren belaunaldi berri bat energia baxukoa da, eraginkortasun handiko torreta zulatua, ingurumen eta mantentze-lan txikiarekin.\nACCURL 22 edo 33 tonako aukeretan konfiguratu daiteke.\nACCURL diseinatu zen pentsio-torreta batekin, makina eta bere tresnen biziraupena bermatzeko eta tresna-deflection minimizatzeko.\nACCURL-k puncher osoak egiten ditu, pasatzean, markatuz eta osatuz.\nSF eredua gure Ultra Paketearekin eguneratu ahal izango da, zatiaren prozesatze denborak% 40 arte murrizteko.\nACCURL-CNC Punch Press puntako marka da punta-puntako merkatuan, esperientzia eta kalitate estandarrak direla eta. HPI CNC Turret Punch Press munduko marka onenak konposatu hidraulikoetan, elektronikoetan eta mekanikoetan konbinatzen ditu makina bakarrean. Ezaugarri orokorrak 1.Accurl Turret Punch, prentsak mota itxiko altzairuzko eraikuntza zurrun gisa ekoizten dira egitura sendoraino, funtzionamenduan gutxieneko desnibel bat ahalbidetzeko. 2. Eragiketa Sistema CNC eta hidraulikoa da. 3.Accurl Turret Punch 4 ardatzak kontrolatzea; X, Y ardatzak ...\nEzaugarri orokorrak: 1.Accurl Turret Punch, prentsak mota askotako altzairu zurruneko eraikuntzetan ekoizten dira, egitura sendoa egitean gutxieneko desplazamendua ahalbidetzeko. 2. Sistema operatiboa CNC eta hidraulikoa da. 3. Zurrunbilo zulatua 4 ardatz kontrolatzen; X, Y ardatzak xafla mugitzeko, T ardatzak: Torreta errotazioa, C ardatza: indexatzeko tresnak automatikoki indexatzeko geltokia. 4.Turrotik 32 geltokiak, eragiketa bakarrean zuloak konplexu, anitzeko eta anitzetarako piezak jartzeko. 5.Auto-uneko geltokiak behar bezala zulatu ...\nACCURL® marka liderra da CNCko perforazioa merkatuan, esperientzia eta kalitate estandarren arabera. SF CNC Turret Punch Prentsa kalitatea, eraikuntza hidraulikoarekin bat datorrena, makina batean konposatu hidrauliko, elektroniko eta mekanikoen munduko marka onenak konbinatzen ditu. Bezeroaren eskakizunak betetzeko diseinatuta; altzairuzko egitura zurrunarekin + blokeko marko monoiak 6 mm-ko lodiera-orrietarako zulatu ahal izango duzu. • Dena den, eraikuntza gogorra, guztiok erabiltzen dugun esparru sendoa ...\nAccurl 30 tonako edo 50 tonako abiadura handiko servo puntzonaketa hidraulikoarekin, 2500 x 1300 mm-ko xaflaren dimentsioarekin eta errodadura ardatzerako tresna guztietarako, MAX-SF CNC torloju zulatzeko makina perfektua da. Xafla osoko mahai-osagarri handiak eta zilindroen birziklatze estandarrak xafla tamaina estandarrak erraz prozesatzeko aukera ematen dute. Xehetasun bizkorrak Egoera: CNC berria edo ez: CNC Power Iturria: Jatorria Jatorria: Anhui, Txina (Penintsula). Marka: AccurL Modeloa: TC-MAX1250 Tentsioa: 380V / 220V Aukerakoa ...\nMAX SF seriea Zulatzeko makina bat bihurtzen du zure tailerra produktibitate handienarekin. HIGH PERFORMANCE Flexibilidad Tresna anitzekoetan: ACCURL®MAX-SF Series CNC zulatzeko prentsa makina Servo serie hidraulikoentzako belaunaldi berria da, fidagarritasun eta iraunkortasun handiko ezaugarriak heredatu ditu serie HP. Alemaniako H + L servo sistema hidrauliko aurreratuarekin, puntzonatzeko ahalmen indartsua da xafla lodia. Puntzonaketa, konformazioa, ebakitzailea eta kolpatzeko funtzionalitate anitzeko funtzionalak nabarmen murrizten dute denboran zehar eta materialen erabilera handitzen dute ...\n6 ardatzak CNC-ko prentsa hidrauliko balazta tolestatzeko makina xafla 8000mm 1200TNrako makina


Hizkuntza estetika bezala | Topaldia\nHizkuntza estetika bezala (Fermin Etxegoien)\nArratsaldeon zer moduz…. eskerrik asko Topaguneko lagunei Neurona eta Zeurona liburuan zegoen ideia nagusia aintzat hartzeagatik… hizkuntza batez ere estetika dela adierazten duen ideia.\nOrain arte kontrakoa esan ohi da gutartean hizkuntzari buruz eta batez ere euskarari buruz. Forma bai, baina batez ere fondo… Zenbateraino bata eta zenbateraino bestea? Diskutsio filosofiko amaitezina da… Formaren alde egiten dudan arren, hizkuntzaren baitan egon daitekeen fondo esistentziala guztiz onargarria zait noski.\nNorbaitek esaten baldin badu euskara berarentzat erlijio bakarra dela onartzeko prest nago inongo arazorik gabe eta sinpatiaz hartuko dut seguruenik, beste gauza bat da praktika hori eredugarri ikusten dudan ala ez… eta ez dut ikusten noski.\nBizitza hizkuntzaren alde ematen duen jendea niri ez zait eredugarria iruditzen, txalogarria eta miresgarria izan liteke jende hori eta kasu askotan bada… Baina berea nekez har lezake eredu gisa gizarte osoak, jende gehienarentzat bizitzan badirelako gauza asko… askoz inportanteagoak euskararen biziraupena baino.\nLiburua duela hiru urte argitaratu zen baina ez dut uste tarte honetan behera egin duenik hizkuntzaren alde formalaren garrantzia nabarmendu nahi duen joera honek… kontrakoa baizik: hizkuntzaren alde esentziala nabarmentzen duen joera krisi gorrian antzematen dut neuk behintzat, irtenbiderik gabe bezala.\nForma edota plastika linguistikoa… hizkuntza estetika bezala… zertaz ari naiz zehatz-mehatz… euskara jazkera bat bezala kontsideratzen ote nabil adibidez?\nBai, zergatik ez. Euskara deitzen den hizkuntza jantzita ateratzen naiz kalera zergatik ez. Eta besteen aurrean euskara “arropa” erakutsi beharra daukadanean zera ikusten dut: gustatzen zaidala jantzita daramadan hizkuntza… ala ez zaidala gustatzen eta agian gehiago gustatzen zaidala espainola deitzen den jazkera, edota frantsesa… are ingelesa bera.\nHizkuntza estetika bezala (pdf)


IES CRUCES BHI Blog: February 2014\n2014(e)ko otsailaren 11(a), asteartea\nD.B.H 4 mailako teknologiako ikasleak "El Pobaleko" burdinolan.\nOtailaren 7an 4. mailako teknologiako ikasleak "el Pobaleko" burdinola bisitatzera joan ziren.Bisitarekin batera "Euskera Landuz" tailerra egin zuten, Teknologia ikasgaia eta Hizkuntz Normalkuntza proiektua bateratuz.\nEgilea: IES Cruces BHI ordua: 05:49 iruzkinik ez:\nKIMIKA BIZIRIK DBH 4 mailakoak\nUrtarrilaren 21ean DBHko 4 mailako Fisika eta Kimikako zortzi ikasle joan ginen Leioan dagoen Zientzia Fakultatera. Hantxe zenbait saiakuntza burutu genuen, nylona fabrikatu genuen besteak beste, eta baita detektibe kimikoaren lana ezagutu ere.\nEgilea: IES Cruces BHI ordua: 12:50 iruzkinik ez:\nEgilea: IES Cruces BHI ordua: 06:15 iruzkinik ez:\nEtiketak: elkarlana, gela-jarduerak, jarduera didaktikoak, komunikazio gaitasuna, normalkuntza\nD.B.H 4 mailako teknologiako ikasleak "El Pobaleko...


Zenbat eta kotxea zaharragoa izan, orduan eta erregai kontsumo handiagoa izango da? -News Center-NINGBO SUNSOUL AUTO ACCESSORIES CO., LTD\nDenbora: 2020-08-27 Hits: 60\nJende askok aurkituko ditu horrelako arazoak. Zenbat eta gehiago gidatu, orduan eta ezagunagoak dira. Hala ere, autoaren adina handitu ahala, autoaren erregai kontsumoa gero eta handiagoa da. Izan ere, ez da autoaren funtzionamendu okerra. Zure autoko pieza batzuk mantendu edo ordezkatu behar direlako da. Ez dago ezinbesteko loturarik autoen bizitza-zerbitzuaren eta erregaiaren kontsumoaren artean.\nErregai kontsumo orokorraren gehikuntza 6 faktorerekin lotuta dago batez ere:\n1. Egiaztatu maiz pneumatikoen presioa eta higadura\nPneumatikoen presioa txikiegia bada, pneumatikoaren eta lurraren arteko marruskadura handituko da, erresistentzia handituko da eta erregai kontsumoa handituko da. Gidatzerakoan, autoaren zirkulazio distantzia murrizten bada jakina, pneumatikoen airearen presioak aire presioaren estandarra betetzen duen ala ez egiaztatu beharko zenuke. Pneumatikoen presio normala 2.5 bar ingurukoa da, eta udan 0.1 bar murriztu daiteke. Gogoratu ere pneumatikoen higadura maila egiaztatzea. Pneumatikoak oso higatuta badaude, askotan irrist egingo dute eta erregaiaren kontsumoa ere handitu egingo da. Orokorrean, 50,000 kilometro bakoitzeko, pneumatikoen multzo berria aldatu behar da.\n2. Erreparatu petrolioari, garbitu karbono gordailuak\nAuto jabe askok ez diete arreta jartzen petrolio produktuei. Kalitate txarreko gasolinak karbono gordailuak handituko ditu. Karbono gordailu gehiegiek sarrerako hodiaren horma zakartu egingo dute, sarrerako efektuan eta gas mistoaren kalitatean eragingo dute eta erregai kontsumoa nabarmen igoko da. Hori dela eta, ezin da gasolinaren kalitatea alde batera utzi, eta ezinbestekoa da sei hilean behin karbono gordailua garbitzea.\n3. Aldian-aldian itzali bujia\nBujiaren funtzioa nahasketa goi tentsioko elektrizitatearekin piztea da. Kaltetuz gero, pizteko energia jaitsi egingo da eta nahasketa modu irregularrean erre egingo da, autoaren abiadura motelagoa izan dadin eta erregai kontsumoa handituz. Bujia arrunten bizitza 30,000-50,000 kilometrokoa da soilik, iridio urrezko bujien bizitza. 50,000-80,000 kilometro ingurukoa da, eta platinozko bujien bizitza 100,000 kilometrora irits daiteke!\n4. 80,000-110 mila kilometro, ordezkatu oxigeno sentsorea\nMotorraren ihes-hodian kokatutako zeramikazko elementua da, oxigenoaren eta erregaiaren arteko erlazioa detektatzeko eta kontrolatzeko erabiltzen dena. Erabilera luzea egin ondoren, erregai elektronikoa injektatzeko sistemaren ordenagailuak ezin du ihes-hodiaren oxigeno kontzentrazioaren informazioa lortu. Motorreko gas mistoaren kontzentrazioa handia izaten da eta erregai kontsumoa ere handitzen da. Hori dela eta, oxigeno sentsorearen egoera aldizka egiaztatu behar da, normalean 80,000-110,000 kilometro daudenean ordezkatu behar baita.\n5. Ordeztu bateria aldizka\nBateriak auto barruko zirkuitua kontrolatzen du, eta zirkuitua olio zirkuituarekin oso lotuta dago. Bateria orokorrak elektrizitate eskasia izango du 2-3 urtez erabiltzeko, abiarazte tentsio eskasa lortuz gero, motorrak motorra ahula izan dadin eta pizteko energia baxua bihurtzen da, beraz, erregaiaren kontsumoa igo egiten da. Beraz, ez pentsa bateria kalterik gabe erabiltzen jarrai daitekeenik. Erregai kontsumoa murrizteko, bateria aldian-aldian aldatu behar da.\n6. Autoa mantentzea aldizka\nGiza gorputza bezalako autoak aldizka mantendu eta eguneratu behar dira. Ez da nahikoa gasolina eta motor olioa ordezkatzearekin. Zahartze zati batzuk ere aldatu behar dira. Auto pieza orokorrek bizitza ziklo jakin bat dute, erabilera gainditzen duena. The\ndenbora mugak autoaren errendimendua larriki eragingo du eta segurtasun arazoak ere ekarriko ditu. Hori dela eta, fabrikatzailearen eskuliburuaren arabera, aldatu garaiz ibilgailuaren egoeraren arabera.\naurreko: Zer arazo gertatuko dira autoa denbora luzez erabiltzen ez bada?\nHurrengoa: Auto bat matxuratu aurretik 7 seinale


Legatza labean - Nafarberri\nHome errezetak legatza legatzalabean Legatza labean\nJune Elgezabal Madariaga ordua: 19:20 errezetak, legatza, legatzalabean,\nSukaldaritzan hasiberrientzat errezeta hobezina dakarkizuet, ordubetean amai dezakezuen plater goxo eta erreza. Izan ere, jankideak txunditurik uzteko errezeta horietako bat da hau. Beraz, har ezazu boligrafo eta papera, eta sukaldatzeari ekin!\n- 5 Patata\n- Kipula 1\nPrestakuntza (Ordu 1)\nHasteko, labea aurrez berotzen hasiko gara 260º-tan. Bigarrenik, patatak zuritzeari ekingo diogu; eta jarraian, horiek garbitu eta xerratan zatituko ditugu.\nOndoren, kipulari ekingo diogu, juliana eran zatituz.\nEsandakoa eginda dugularik, patata eta kipula zatiak ontzi batean sartuko ditugu; segidan, oliba olioz bustitzeko. Kantitateekin arazoak dituzten guzti horientzat, kontuan izan patatek oliba asko xurgatzen dutela; beraz, beldurrik gabe isuri! Oliba jariatu ostean, gatz dezente bota, osagaiak ongi nahasi eta ontzia labera sartuko dugu 30 minutuz, 180º-tan.\nOrdu laurden pasata, labea ireki eta koilara batez baliatuz, ontziko osagaiak nahastuko ditugu.\nBehin ordu erdia igarota, ontzia labetik guztiz atera gabe, legatza barruratuko dugu, patata eta tipulen gainean jarriz. Labea berriz itxi aurretik, arraina gatz-puntuan jarriko dugu. Ondoren, legatza 10-15 minutuz izango dugu labean.\nLegatza egiten den bitartean, zartagin bat hartu eta berriz ere, oliba olioa isuri egingo dugu. Berotzen denean, baratxuriak erantsiko ditugu, olio erre hura legatzaren gainetik isurtzeko.\nLegatza eginda dagoelarik, perrexila gainetik bota eta errezeta prest izango duzu! On egin!\nerrezetak, legatza, legatzalabean\nerrezetak legatza legatzalabean


Erreferenduma ez da delitua – abotsanitz.eus\n14 urria, 2019 Albisteak / Politika\nMobilizatu gaitezen Kataluniaren eta erabakitzeko eskubidearen alde!\nAbotsanitz Herri Batzarrak bat egin du Kataluniako buruzagi sozial eta politiko subiranistei ezarritako zigorren aurka Gure Eskuk deitu dituen mobilizazio zaratatsuekin. Gaur, astelehena, 20:00etan San Pedro kalera hurbiltzeko deia luzatzen diegu hondarribiarrei.\nZarata ateratzeko elementuak eta Kataluniaren eta erabakitzeko eskubidearen aldeko ikurrak eramatea eskatzen dugu, Kataluniako herriari elkartasuna adierazi eta erabakitzeko eskubidea delitu ez dela adierazteko.\nGKEen prozedura “berehala” abiatzeko eskatuko du Abotsanitzek\nGutuna: ‘Zaldunborda, 22 urte… eta egun bat’


Harreman harmonikoa izateko komunikazio-trebetasunak: I. modulua :: ikasi :: Udako Euskal Unibertsitatea\nHarreman harmonikoa izateko komunikazio-trebetasunak: I. modulua\nHasiera-data: 2010(e)ko urriaren 29a\nAmaiera-data: 2010(e)ko azaroaren 6a\nOrdutegia: Beste. Ostiraletan: 16:00-19:00. Larunbatetan: 9:00.13:30/15:00-18:30\nOrdu kopurua: 22.00 ordu\nMatrikula-epearen bukaera: 2010(e)ko urriaren 22a\nIkastaroa bi ostiraletan (urriak 29 eta azaroak 5) eta bi larunbatetan (urriak 30 eta azaroak 6) izango da.\nTxikitan, bizitzan moldatzeko balio izan digun modu bat, rol bat, komunikatzeko era bat ikasi genuen, (adibidez: lotsatia, liderra, kanporakoi edo barnerakoia, esanekoa eta abar).\nIkastaro honetan matrikulatzen diren guztiek oso konpromiso argia hartu behar dute: egunero bertaratzea eskolara, bestela dena galduko lukete, ezin izanen lirateke bizikletaz ibili (ikastaroa, denbora eta dirua alferrik galduko lukete eta, horretaz gain, gainerako ikasleak benetan kaltetuko lituzkete).\nkomunikazio-trebetasunak, komunikazio-teknikak, kalibrazioa, rapport, markazio analogikoa


Ekonomia suspertu egingo da covid-19aren aurkako txertoen banaketa zabaldu ahala. Hala ere, "ziurgabetasun" handia dagoela ohartarazi du erakundeak.\nLainoztagailuen enpresa bat. EITBko bideo batetik ateratako irudia.\nMunduko ekonomia % 4 suspertuko da aurten covid-19aren aurkako txertoen banaketa zabaldu ahala, pandemiaren eraginez % 4,3 murriztu ostean 2020an, Munduko Bankuak aurreikuspen ekonomikoen txostenean iragarri duenez.\nHala ere, erakundeak ohartarazi duenez, "ziurgabetasun" handia dago, eta, beraz, egoera negatibo batean, "kutsatzeek gora egiten jarraitzen badute eta txertoen banaketa atzeratzen bada, hazkundea % 1,6ra mugatu daiteke 2021ean mundu osoan".\n"2020ko munduko jarduera ekonomikoaren kolapsoa hasieran proiektatu zena baino arinki txikiagoa izan da, batez ere ekonomia aurreratuen uzkurtzea aurreikusitakoa baino txikiagoa izan delako, eta Txinan susperraldia aurreratu baino sendoagoa izan delako", adierazi du erakundeak sei hilean behin egiten duen "Munduko Aurreikuspen Ekonomikoak" txostenean.


Itzulinguruka: Interpretazioa ere bai\nBlog honek interpretazio kontuei eskainiko dien tartetxoari hasiera emateko, pentsatu dut ondo etorriko zaigula dagoeneko sarean dagoenari erreparatzea. Sekulako ilusioa egingo lidake ezagutzen ez duzuen bideo edo blog super-interesgarriren bat aurkituko bazenute sarreratxo honetan, baina nago gehienok entzutez behintzat ezagutzen dituzuela segidan datozenak.\nEuskal interpretazioari buruz edo interpretazioari buruz euskaraz hitz egiten duten testuak EIZIEren webgunean aurkitu ditzakezue gehienbat (jatorriz euskaraz idatziak edo itzulpenak). Bilaketa azkar bat egin dut “interpretazioa” hitza webgunean bilatuta, eta hiru aukeratu ditut, niri interesgarrien iruditu zaizkidanak. Noski, interesa edukiz gero, beste hainbat artikulu zain dituzue www.eizie.org webgunean, ez duzue nik hemen jarri ez izanaren aitzakia erabiltzerik.\n1. “Eskarmentuak erakutsi diguna. Interpretazioaz bi hitz”, Mikel Garmendia (2008).\nEusko Legebiltzarrean interprete gisa lan egitera nola heldu zen azaltzen digu Mikelek, interpretazioaren esparruan inongo trebakuntzarik gabe. Praktikarekin (ere) ikasten dela diosku artikulu honetan; esperantza apur bat emateko moduko mezua, inondik ere, interprete lanbidea hain urruti eta lortezin ikusten dugunontzat.\nHalako gehiago nahi? http://mox.ingenierotraductor.com/\n2. “Interpretazioaren bide berriak: interpretazio soziala”, Erika Gonzalez (2003).\nAurreko artikuluak konferentzia interpretazioaz dihardu; artikulu honek, berriz, interpretazio sozialaz. Honela definitzen du Erikak interpretazio soziala testuan: interpretazio soziala gizakiak bere buruarentzako soilik diharduenean ematen da eta ez bere lurralde, gobernu, enpresa edo taldearen alde ari denean.\n3. “Bat-bateko itzulpengintza: gakoak eta azterbideak”, Xabier Paya (2006).\nAzken artikulu hau berezi samarra da. Gai nagusia ez da interpretazioa bera, bertsoen itzulpen/interpretazioa baizik. Hala ere, bada pasarte bat bukaera aldera 2005eko Euskal Herriko Bertsolari Txapelketaren gaia jorratzen duena. Bazenekiten aldibereko interpretazioa egin zutela bertsoak gazteleraz eta ingelesez emateko? Nik onartu dut dagoeneko nire ezjakintasuna, eta zuek ere lotsarazi bazaituztet, emaiozue irakurri bat!\nEta jakin badakidanez bideoak ere asko eskertzen ditugula, nik ezagutzen ditudanak partekatu nahiko nituzke hemen, eta guztiak San Youtube-ri esker, noski. Gomendatzen dizuedan lehena, A word in your ear kanala. Bartzelonako Interpreteen Elkarteko (AIB) kide batek bideo bilduma polit eta zabala eskaintzen digu bertan; formazioaren inguruko aholkuak entzun eta benetako interpreteek nola lan egiten duten ikus daiteke, besteak beste. Aipatu beharra dago, gainera, euskarari bereziki erreparatzen dioten bideoak ere badirela: Jaione Arregi interpreteari egindako elkarrizketa, eta Izaskun Bilbao Europako legebiltzarkideari egindakoa. DG Interpretation’s Channel (SCIC) da gomendatzen dizuedan bigarrena. Europako Batzordeko interpretazio zerbitzutik igotako bideoak dira, erakunde horretako lanari buruz gehienbat, eta hainbat hizkuntzatan, gainera.\nBaina Youtube-tik kanpo ere bada bideo interesgarririk, adibidez, ETBko Sut&Blai saioan orain dela hiru bat urte egin zuten erreportajearena. Gasteizko Letren Fakultatean bertan egin zuten, eta Lurdes Auzmendi eta Idoia Noble adituen iritzia entzun daiteke, baita Amaia ikaslearena ere.\nBestalde, gauza jakina da itzulpengintza eta interpretazioari buruzko blogek nabarmen egin dutela gora azken urteotan. Interpretazioaz hitz egiten dutenak eta nik jarraitzen ditudanak, hauek: Bootheando (gaztelaniaz), denontzat ezaguna, beste hainbat blog eta baliabidetara estekak eskaintzen dizkigu, gainera; The Interpreter Diaries (ingelesez), La Lagunako Unibertsitatean Konferentzia Interpretazioko masterrean irakasle den Michelle Hof-ek idazten ditu bertako sarrerak, ikasle (izango) direnentzat zuzendua, gehienbat; Aventuras de una traductora-intérprete en Madrid (gaztelaniaz), Madrilgo merkatu pribatuan diharduen interprete baten ikuspegia ezagutu ahalko duzu blog honetan; esango nuke, gainera, azken hori dela bloga sarrien eguneratzen duena.\nHalaber, irratian ere badugu interpretazioaz zer entzun, Salamancako Unibertsitateko ikasleei esker. Don de lenguas da saioaren izena, eta betiere oso gonbidatu interesgarriak izaten dituzte. Itzulpengintzaz ere jarduten dute sarri, eta ez dago saioak zuzenean entzun beharrik, gerora ere podcast moduan gordeta gelditzen dira webgunean. Oraingoan ere nire gogokoenak ekarriko ditut hona, hiru elkarrizketa, Europako Batzordeko hiru interpreteri: Carmen von Styp, Guiomar Garmendia eta Manuel Valdivia .\nAzkenik, duela ez asko aurkitu nuen Live ETI webgunea erakutsi nahi nizuen. Genevako Unibertsitateko webgunearen atal bat da Live ETI, baina, guztiz zer den ulertzeko, jakin beharra dago Genevako Unibertsitateak EMCI delakoa (European Masters in Conference Interpreting) eskaintzen duela. Europako Batasuneko herrialde bakoitzean unibertsitate batek eskaintzen du EMCI masterra, eta lantzean behin bideo-konferentziak egiteko bat egiten dute unibertsitateek eta Europako Batasuneko interpreteek. Eskola birtual horietan interprete profesionalek ikasleen interpretazioak ebaluatu eta hobetzeko aholkuak ematen dizkiete. Bideo horiexek dira Live ETI webgunean ikus daitezkeenak, hainbat hizkuntzatan eta gai askori buruzkoak. Webgunea bera, ordea, frantses hutsean dago.\nZer deritzozue? Atentzioa eman dizuen ezer bada? Besterik ezagutzen duzue zuek? Animatu eta eman zuen iritzia komentarioen atalean, bildurripe!\nNork argitaratua: Itzulinguruka Ordua: 20:50


Heziraul. Hezkuntza iraulia LPO - 53. Durangoko Azoka - Kulturaren Plaza - 53. Durangoko Azoka - Kulturaren Plaza\nAreto Nagusia 15:00 || 15:30 2018-12-06\nHEZIRAUL metodologiarekin irauli egingo da Lan Prestakuntza eta Orientabidea ikasteko era. Pedagogia eredu berritzaileenetatik abiatuta, Alderantzizko Ikaskuntzan oinarritzen da. Rolak irauli egiten dira, pentsamendu bisuala indartu egiten da, eta ikasgela gamifikatu. Ikasgelan zein ikasgelatik kanpo lan egiteko pentsatuta dago, Ethazi erronken bidez, proiektuen bidez, eta jardueren bidez. Heziraul pedagogia ereduaren arabera, ikasleak eduki teorikoak on-line, mobil bidez, klasetik kanpo lantzen ditu bideo- tutorialen bidez eta bideo-tutorialean txertatuta dauden galderei erantzunez. Ikasleak klasetik kanpo egindakoa gela birtualean (adibidez EDPUZZLE deritzonean) jasota geratzen da (bideoa ikusi al duen, zein galdera erantzun dituen zuzen, zein oker...). Irakasleak gela birtualean jasotako informazioa izango du klasea prestatzeko. Klaseak eduki teorikoak praktikan jartzeko izaten dira:errepasoa, zalantzak argitu, ariketak, debatea, ebaluazioa, errefortzua, aurkezpenak… Ethazi metodologian lanean ari direnak erronkak egingo dituzte eta proiektuka lanean ari diren ikastetxeak proiektuak etab. Edukiak azaltzeko bideoak, aurkezpenak eta infografiak erabiltzen dira. Guztira hamahiru (13) eduki multzo prestatu dira. Hauek dira eduki multzoak, banan bana Lan zuzenbidea Lan kontratua Lanaldia Soldata eta nominak Lan kontratua aldatzea, etetea eta azkentzea Ordezkaritza enpresan eta negoziazio kolektiboa Gizarte Segurantza Lan-merkatua eta lana bilatzea Lantaldeak eta gatazkak Lan arriskuen prebentzioa: oinarrizko kontzeptuak Lan arriskuen prebentzioa: legedia eta antolaketa Lan arrisku faktoreak eta prebentzioa Lehen sorospenak Gamifikazioa burutzeko Edpuzzle, Kahootak eta LpOka erabiltzen da. HEZIRAUL proiektua aurrera eramateko Tolosaldea, Txurdinaga, Mendizabala eta Tartanga Lanbide Heziketako Ikastetxe Integratuetako, eta Laneki Elkarteko irakasleak aritu dira lanean. Laneki Elkarteak eta Tknikak kolaboratu dute proiektu honetan Eduki multzo bakoitzeko baliabide hauek daude: Infografia Aurkezpena Azpi eduki bakoitzaren bideoa: hiru eta zazpi bitartean, kasuan kasu Kahoota LpOka joku kolaboratiboa.